Ο Ρεμάρκ παιδί φτωχικής οικογένειας, επιστρατεύτηκε, πολέμησε και τραυματίστηκε στο γαλλικό μέτωπο κατά την διάρκεια του Α΄ παγκοσμίου πολέμου. Οι εμπειρίες του από το σφαγείο του πολέμου θα καθορίσουν και την μετέπειτα πορεία του στη ζωή και στη λογοτεχνία. Το 1929 δημοσιεύεται το ΟΥΔΕΝ ΝΕΩΤΕΡΟΝ και αμέσως γίνεται γνωστός σε όλο τον κόσμο ενώ το έργο μεταφράζεται σε πολλές γλώσσες. Συγχρόνως μπαίνει στις μαύρες λίστες των ναζί.\nΠήρα ένα χαρτί από το μπλοκ κι άρχισα να λογαριάζω. Τα παιδικά χρόνια, το σχολείο…, ένα αόριστο σύμπλεγμα, μακρινό, χαμένο τώρα κι ολότελα άδειο στ’ αλήθεια.\nΗ πραγματική ζωή αρχίζει στα 1916. Ήμουνα τότε κληρωτός, δεκαοχτώ χρονών, ψηλός κι αδύνατος. Και με μάθαιναν, σε κάτι χωράφια πίσω απ’ τους στρατώνες, πώς να κοιμάμαι και να σηκώνομαι στις προσταγές ενός υπαξιωματικού με μεγάλα μουστάκια. Ένα από τα πρώτα βράδια ήρθε η μητέρα μου, αλλά έπρεπε να με περιμένει πάνω από μια ώρα. Δεν είχα γεμίσει ταχτικά τον γυλιό μου και γι’ αυτό έπρεπε να καθαρίσω όλα τα’ αποχωρητήρια του στρατώνα. Θέλησε να με βοηθήσει κι αυτή, μα δεν την άφησα. Έκλαιγε κι εγώ ήμουνα τόσο κουρασμένος που αποκοιμήθηκα ενώ ήταν ακόμα δίπλα μου.\n1917. Φλάντρα. Ο Μίντερντορφ κι εγώ αγοράσαμε ένα μπουκάλι κόκκινο κρασί για να γιορτάσουμε τα γενέθλιά μου. Μα δεν μπορέσαμε να γλεντήσουμε. Το βαρύ πυροβολικό των Εγγλέζων είχε αρχίσει να ρίχνει από νωρίς. Ο Καίστερ πληγώθηκε το μεσημέρι, ο Μέγιερ και ο Ντέτερς σκοτώθηκαν το απόγεμα. Και το βράδυ, όταν σκεφτόμαστε πια να ησυχάσουμε, ήρθανε τ’ αέρια και ξεχύθηκαν μέσ’ στα καταφύγια. Βάλαμε καλά τις μάσκες μας, την ώρα που έπρεπε, αλλά η μάσκα του Μίντερντορφ ήταν χαλασμένη. Το κατάλαβε πολύ αργά. Ώσπου να βγάλει τη μάσκα και να βρει μιαν άλλη είχε καταπιεί πολύ αέριο και ξερνούσε αίμα. Πέθανε την άλλη μέρα το πρωί με τα μούτρα πράσινα και μαυρισμένα. Ο λαιμός του ήταν ξεσκισμένος…, τόσο είχε προσπαθήσει με τα νύχια του ν’ αναπνεύσει.\n1918. Στο στρατιωτικό νοσοκομείο. Λίγες μέρες πιο πριν έγινε μια νέα κηδεία. Χάρτινοι επίδεσμοι, μεγάλες πληγές, ρόγχοι. Όλη τη μέρα, τα φορεία του χειρουργείου πηγαινοέρχονταν και μερικές φορές ξαναγύριζαν άδεια…\n1919. Επιστροφή στο σπίτι. Επανάσταση. Πείνα. Έξω τα πολυβόλα σκούζανε χωρίς σταματημό. Στρατιώτες σκοτώνανε στρατιώτες.\n1920. Πουτς. Ο Καρλ Μπρέγκερ εκτελέστηκε. Ο Καίστερ και ο Λεντς πιάστηκαν. Η μητέρα μου στο νοσοκομείο. Καρκίνος σε προχωρημένο στάδιο…\nΣτην μεταπολεμική Γερμανία, εποχή του πληθωρισμού και της οικονομικής κρίσης για να επιβιώσει δουλεύει παντού (μποξέρ, οδηγός, μηχανικός, πιανίστας κλπ). Είναι η εποχή της εξαθλίωσης εκατομμυρίων ανθρώπων λόγω του πληθωρισμού και της ανεργίας. Εκατομμύρια άνθρωποι ψάχνουν απεγνωσμένα για δουλειά, αυτοί που εργάζονται, εργάζονται για ένα ξεροκόμματο τρέμοντας με την ιδέα πως μπορεί να χάσουν και αυτή την μίζερη δουλειά, τα κοράκια μέσω των πλειστηριασμών αρπάζουν ότι απέμεινε από το μόχθο μιας ζωής. Οι αυτοκτονίες είναι ένα συχνό γεγονός, οι φασίστες κοιτάζουν πως θα καρπωθούν όλη αυτή την απελπισία για να αναρριχηθούν στην εξουσία.\nΟ Ρεμάρκ ζει όλη αυτή την εποχή στα «γεμάτα». Τα έργα του είναι ένα ζωντανός καθρέφτης της πραγματικότητας. Οι ιστορίες των ηρώων του συνθέτουν ένα τεράστιο παζλ που μας δείχνει την Γερμανία του Α΄ παγκοσμίου πολέμου, την Γερμανία του μεσοπολέμου, της οικονομικής κρίσης, την άνοδο των ναζί, την Γερμανία του Β΄ παγκοσμίου, και την μεταπολεμική Γερμανία.\n…Αναγνώστη, άσε με λοιπόν να σου μιλήσω για κείνα τα παραμυθένια χρόνια που έζησα κάποτε ο ίδιος. Εκείνο τον καιρό, η ελπίδα οδηγούσε ακόμα κάτω απ’ τη σημαία της τον κόσμο, οι άνθρωποι δεν ντρέπονταν να πιστεύουνε σε κείνα τα ιερά ψέματα που τα λένε ανθρωπότητα, δικαιοσύνη, καλοσύνη, κι όσοι είχαν γλυτώσει από την τελευταία ανθρωποσφαγή πιστεύανε μ’ όλη τους την αφέλεια πως ένας μονάχα παγκόσμιος πόλεμος ήτανε αρκετός για να διδάξει μια γενιά.\nΟι δυνατές αντρικές φιλίες (φιλίες που γεννήθηκαν μέσα στα χαρακώματα, ανάμεσα στη ζωή και στο θάνατο), η συντροφικότητα, ο έρωτας, ο αγώνας για την επιβίωση στα χρόνια του πληθωρισμού και της οικονομικής κρίσης, η απώλεια, η νοσταλγία και η τρυφερότητα είναι αυτά που χαρακτηρίζουν τα έργα του. Ο Ρεμάρκ αγωνίζεται ενάντια στη λήθη με μοναδικό του όπλο τη λογοτεχνία. Καταγγέλλει τη φρίκη του πολέμου, την υποκρισία του γερμανικού ιμπεριαλισμού που πίσω από πατριωτικές φανφάρες και ιδεολογικές κορώνες προσπάθησε να κρύψει την ακόρεστη δίψα του για ζωτικό χώρο και για νέες αγορές προωθώντας τους ναζί στην εξουσία και οδηγώντας την χώρα και την ανθρωπότητα σε ένα νέο σφαγείο.\nΟ Βερνίκε με πήρε μαζί του και κάναμε μια επίσκεψη στο τμήμα των αναπήρων του πολέμου. Είναι εκείνοι που τραυματίστηκαν στο κεφάλι και πήρανε την πιο αθεράπευτη τρέλα. Θαμμένοι ζωντανοί. Μέσα στη γλυκιά καλοκαιριάτικη βραδιά, το χτίριο υψωνόταν σαν κανένα σκοτεινό αμπρί ανάμεσα στο τραγούδι των αηδονιών. Ο πόλεμος, που ξεχάστηκε σχεδόν παντού, έχει καταφύγει σ’ αυτές τις αίθουσες. Οι εκρήξεις των οβίδων εξακολουθούνε πάντα να βουίζουνε σε κείνα τα φτωχά αυτιά. Στα μάτια καθρεφτίζεται ακόμα, όπως καθρεφτιζότανε εδώ και πέντε χρόνια, ο ανείπωτος τρόμος. Οι ξιφολόγχες τρυπάνε αδιάκοπα τις μαλακές κοιλιές, τα τανκς περνάνε όλη την ώρα απάνω από πληγωμένους που ουρλιάζουνε και τους κάνουνε λιώμα. Ο πάταγος της μάχης, ο κρότος των χειροβομβίδων, τα κρανία που ανοίγουνε, τα πρόσωπα που γίνονται κομματάκια – κομματάκια, τα σπιτάκια που ξεθεμελιώνονται και πνίγουνε στα ερείπιά τους όσους έτυχε να βρεθούνε από κάτω… τα ασφυξιογόνα απλώνονται σιγά σιγά από τη μια αίθουσα στην άλλη κι η αγωνία κι ο τρόμος τους κάνουνε όλους να ουρλιάζουν, να κυλιούνται, να βογκάνε, να βγάζουνε άγριους ρόγχους και να κλαίνε, να κλαίνε, μαζωμένοι τις πιο πολλές φορές σε μια γωνιά, κουβαριασμένοι, μικρούτσικοι, με το πρόσωπο κολλημένο στον τοίχο.\nΟ Ρεμάρκ μισεί τον πόλεμο. Ο πόλεμος γι’ αυτόν είναι βαρβαρότητα. Στα σφαγεία των μαχών δεν εκτυλίσσεται τίποτα το ηρωικό. Ξεκοίλιασμα, ασφυξία, θάνατος, σακατιλίκι, τρέλα, αυτό είναι ο πόλεμος. Ο μόνος ηρωισμός είναι να γλυτώσεις τη ζωή των συντρόφων σου, να γλυτώσεις και να βοηθήσεις όποιον μπορείς μέσα σε αυτήν την παρανοϊκή ατμόσφαιρα που ο χρόνος, ο πόνος και ο τρόμος διαστέλλονται μέχρι το άπειρο.\nΣε καμιά περίπτωση βέβαια o πόλεμος από την πλευρά του αμυνόμενου δεν ανήκει στην ίδια κατηγορία. Στο ΩΡΕΣ ΑΓΑΠΗΣ ΚΑΙ ΩΡΕΣ ΘΑΝΑΤΟΥ ο Ρεμάρκ υποστηρίζει το δίκαιο του σοβιετικού λαού, καταγγέλλει τα εγκλήματα του φασισμού σε βάρος του, καταγγέλλει και τη σιωπή των γερμανών μπροστά στις θηριωδίες των ναζί, γιατί και η σιωπή είναι συνενοχή.\nΚαι ενώ ο πληθωρισμός και αργότερα η τρομακτική οικονομική κρίση που εξαθλίωσε οικονομικά τα λαϊκά στρώματα θεριεύουν, ένα νέος σωτήρας εμφανίζεται.\nΒγαίνω στη μεγάλη οδό. μια μακριά διαδήλωση μου κόβει το δρόμο… είναι οι ανάπηροι του πολέμου που διαμαρτύρονται για τις χαμηλές συντάξεις τους και ζητάνε αύξηση… προχωράνε όλοι κατά τριάδες. Μπροστά εκείνοι που δεν έχουνε ποδάρια, κυλώντας με τα χέρια τα καροτσάκια τους με τις χοντρές καουτσουκένιες ρόδες… ύστερα έρχονται οι ανάπηροι με τα δεκανίκια τους,… έπειτα οι τυφλοί και οι μονόφθαλμοι. Ανάμεσα σε δυο άλλα αμαξάκια απλώνεται ένα άσπρο πανό που λέει: τα παιδιά μας δεν έχουνε ούτε γάλα, ούτε κρέας, ούτε βούτυρο. Γι’ αυτό πολεμήσαμε λοιπόν;\nΠίσω απ’ αυτή την ατέλειωτη φάλαγγα περιμένουνε τα αυτοκίνητα. Είναι μια αντίθεση τρομερή: η γκρίζα, η σχεδόν ανώνυμη, φάλαγγα των θυμάτων που σέρνεται σιωπηλά και τα αυτοκίνητα αυτών που βγάνουνε απ’ αυτή την κατάσταση του κόσμου τα λεφτά και που στέκονται τώρα αγριεμένοι, έτοιμοι για καυγά γιατί τους κόψανε το δρόμο, που βιάζονται πολύ να περάσουν και σχεδόν έχουνε κολλήσει απάνω στις χήρες που κλείνουνε τη φάλαγγα, κρατώντας από το χέρι τα παιδιά τους, κάτι παιδάκια αδύνατα, χλωμά, σακάτικα και τρομαγμένα. Μέσα στ’ αυτοκίνητα, όλες οι ομορφιές του καλοκαιριού: αραχνοΰφαντες φούστες, μεταξένιες μπλούζες, φουσκωμένα μάγουλα, μπράτσα παχουλά. Στα πρόσωπά τους ζωγραφίζεται η ανυπομονησία… ακολουθώ τη φάλαγγα μέχρι την εκκλησιά της Κοιμήσεως. Στα σκαλιά στέκουνε δυο εθνικοσοσιαλιστές με στολή, κρατώντας ένα μεγάλο πλακάτ: «Ελάτε σε μας, σύντροφοι, ο Αδόλφος Χίτλερ θα σας βοηθήσει».\nΟ νέος «σωτήρας» ποντάρει με θράσος στη κρίση και στην απελπισία, στην αδυναμία και στην απογοήτευση.\nΟ πόλεμος που τόσο τον μισούσανε οι φαντάροι το 1918 έγινε σιγά-σιγά, γι’ αυτούς που γλύτωσαν, η μεγάλη υπόθεση της ζωής τους. Είχανε ξαναπέσει στην καθημερινή ρουτίνα που ύστερα από τα χαρακώματα τους φαινότανε παράδεισος, ο πόλεμος λίγο – λίγο μεγάλωνε στον ορίζοντα, κι αυτοί που είχανε επιζήσει, χωρίς να το καταλαβαίνουν, τον μεταμόρφωσαν, τον ωραιοποίησαν, τον κάνανε στα μάτια τους αλλοιότικον από ότι ήταν στην πραγματικότητα. Η ανθρωποσφαγή δεν είναι τώρα πια παρά μονάχα μια περιπέτεια απ’ όπου γυρίζει κανείς σώος και αβλαβής. Η απελπισία ξεχάστηκε, η μιζέρια κι ο θάνατος που αστόχησε και τους άφησε να ζήσουν, έγιναν αυτό που είναι σχεδόν πάντοτε στη ζωή: κάτι τι αφηρημένο…\nΠως θα τον σαρώνανε τον Βολκενστάιν από το βήμα, όπου ρητορεύει τούτη τη στιγμή, αν είτανε ακόμα σε θέση να το κάνουν. Μα δεν είχανε πια τη δύναμη ν’ αμυνθούν. Εκατομμύρια γύπες της εθνικοφροσύνης έχουνε ριχτεί στα κουφάρια τους. Οι διάφοροι Βολκενστάιν χάσανε τον πόλεμο: βάλανε χέρι όμως στους νεκρούς. Εμπρός για την πατρίδα! Αυτό για τον Βολκενστάιν σημαίνει να ξαναφορέσει τη στολή του, να γίνει κολονέλος και να στείλει ακόμα μια φορά τους ανθρώπους στο σφαγείο.\nΑπό το ύψος του βήματος ξεσπαθώνει τώρα και τα σούρνει στους εγκληματίες, θυμάται το πισώπλατο χτύπημα, τον ανίκητο γερμανικό στρατό και ύστερα από ένα ολόκληρο κομπολόι λέξεις, τελειώνει με τη φράση: «Τιμή και δόξα στους νεκρούς ήρωές μας, εκδίκηση, ζήτω ο μελλοντικός στρατός της Γερμανίας.\nΛίγο πριν την άνοδο των ναζί στην εξουσία ο Ρεμάρκ φεύγει για την Ελβετία. Μετά την φυγή του στο εξωτερικό οι ναζί για να τον εκδικηθούν συλλαμβάνουν την αδελφή του και την δολοφονούν σε στρατόπεδο συγκέντρωσης. Αρχίζει να βιώνει την ζωή χιλιάδων συμπατριωτών του που αναγκάζονται να φύγουν για να γλυτώσουν τη ζωή τους. Πολιτικοί αντίπαλοι του φασιστικού καθεστώτος, κομμουνιστές που απέδρασαν από τα χιτλερικά στρατόπεδα συγκέντρωσης, γερμανοί που δεν ήταν καθαρόαιμοι (είχαν κάποιο γονέα Εβραίο ή κάποιο πρόγονο Εβραίο) ζουν μια εφιαλτική οδύσσεια ταξιδεύοντας παράνομα από τη μια χώρα στην άλλη. Οι ατέλειωτες διαδικασίες για προσωρινές άδειες παραμονής, η αγωνία, η απέλαση, ξανά η παράνομη επιστροφή, οι συλλήψεις, οι φυλακίσεις, οι εξευτελισμοί και οι προσβολές, η αγωνιώδης προσπάθεια για επιβίωση, ένα ατέλειωτο πήγαινε έλα χιλιάδων ανθρώπων που δεν χωρούν πουθενά και παντού περισσεύουν περιγράφονται στο συγκλονιστικό του έργο Η ΔΥΝΑΜΗ ΤΗΣ ΑΓΑΠΗΣ (υπάρχει και έκδοση του ίδιου έργου με διαφορετικό τίτλο ΟΙ ΕΞΟΡΙΣΤΟΙ) και στο έργο ΜΙΑ ΝΥΧΤΑ ΣΤΗ ΛΙΣΑΒΩΝΑ). Στα χρόνια της απόγνωσης, στα χρόνια του φασισμού, της προσφυγιάς και του πολέμου τα μόνα όπλα που διαθέτουν οι ήρωές του είναι το πείσμα, η αγάπη για την ζωή, η αλληλεγγύη, η συντροφικότητα και ο έρωτας.\nΗ ακτή της Πορτογαλίας απόμεινε το μοναδικό καταφύγιο των προσφύγων, που έβλεπαν τη δικαιοσύνη, την ελευθερία και την ανοχή, σαν δώρα πολυτιμότερα από την πατρική γη και τον επιούσιο. Αυτός που δεν μπορούσε να φύγει για να φθάσει στη Γη της Επαγγελίας, την Αμερική, ήταν χαμένος. Πέθαινε από αργή αιμορραγία στους αγκαθωτούς Δαιδάλους, που σχημάτιζαν οι θεωρήσεις εισόδου και εξόδου, οι άδειες παραμονής και εργασίας, τα στρατόπεδα συγκεντρώσεως, η γραφειοκρατία, η μοναξιά, η εξορία, η τρομακτική γενική αδιαφορία. Αδιαφορία για την τύχη του άλλου. Και το αίσθημα αυτό πήγαζε από τον πόλεμο, την αθλιότητα και το φόβο. Ο άνθρωπος, σαν άνθρωπος δεν άξιζε τίποτε. Τον παν ήταν το διαβατήριο.\nΔυστυχώς τα θέματα των έργων του Ρεμάρκ είναι και σήμερα τόσο επίκαιρα.\nΕίναι η δεύτερη πληγή μετά τον πόλεμο. Είναι ως ένα σημείο επακόλουθο του πολέμου. Σχεδόν σε όλα τα έργα του Ρεμάρκ η αρρώστια είναι ο αόρατος εχθρός που παραμονεύει στις εποχές της ειρήνης, η μάλλον στις εποχές ανάμεσα στους πολέμους.\nΈτρεξα στο αμμουδερό μονοπάτι, μέσα απ’ το δάσος για το σπίτι. Η ξύλινη πόρτα του κήπου είχε σφηνώσει. Πήδησα από πάνω κι όρμησα στο δωμάτιο. Η Πατ ήταν ξαπλωμένη στο κρεβάτι με το στήθος γεμάτο αίματα. Τα χέρια της είχαν κοκαλώσει σε μια σύσπαση κι απ’ το στόμα της έτρεχε συνέχεια αίμα. Η δεσποινίς Μύλλερ ήταν κοντά της και κρατούσε ένα δοχείο με νερό και πανιά.\n- Τι συμβαίνει; φώναξα σπρώχνοντας της.\nΑυτή είπε κάτι.\n- Φέρτε μου έναν επίδεσμο! Φώναξα. Πού είναι το τραύμα;\nΜε κοίταξε και τα χείλια της τρέμανε.\n- Δεν υπάρχει τραύμα.\n- Μια αιμορραγία, είπε.\nΜου φάνηκε πως με χτύπησαν δυνατά με ρόπαλο.\nΜου εξήγησε την πιθανή αιτία της αρρώστιας. Έχει δει, λέει πολλούς αρρώστους σ’ αυτή την ηλικία. Σκέπτεται πως είναι συνέπεια του πολέμου. Υποσιτισμός απάνω στην ανάπτυξη… τι ενδιαφέρουν όμως όλ’ αυτά. Πρέπει να γίνει καλά.\nΗ αρρώστια είναι ο αόρατος εχθρός που εμφανίζεται ξαφνικά και αιφνιδιάζει. Ο Ρεμάρκ ξέρει πόσο τρομακτικό είναι να είσαι φτωχός, να είσαι καταδιωκόμενος και να έχεις να αντιμετωπίσει και τη φριχτή απειλή της φυματίωσης και του καρκίνου.\nΤο καταλαβαίνετε κι εσείς, πρόσθεσε ο Σβάρτς, σε μια ζωή σαν τη δική μας, η αρρώστια παίρνει μια εντελώς ξεχωριστή σημασία. Είμαι άρρωστος, σημαίνει δεν μπορώ πια να περπατήσω.\n…μισούσε την αρρώστια. Ήθελε να την αγνοεί. Είχε την εντύπωση ότι η αρρώστια την μείωνε… Έβλεπε αυτό τον καρκίνο σαν ένα ζώο που είχε χωθεί μέσα της, μεγάλωνε και την κατέτρωγε. Φοβόταν μήπως μου προκαλέσει αηδία και νόμιζε ότι περιφρονώντας κι αγνοώντας την αρρώστια της, στο τέλος θα τη νικούσε.\nΟι ήρωές του θα αντιμετωπίσουν και αυτό τον εχθρό με το ίδιο πείσμα, με το ίδιο απελπισμένο πάθος που αντιμετώπιζαν τον χάρο στα μέτωπα.\nΑν και στα περισσότερα έργα του το τέλος είναι θλιβερό ο Ρεμάρκ σαν δημιουργός δεν είναι απαισιόδοξος. Αντιθέτως τα έργα του είναι ένας ύμνος στη Ζωή, στον Έρωτα, στη Φιλία και στην Ομορφιά. Οι ήρωές του αγωνίζονται στην κυριολεξία με νύχια και με δόντια για όλα αυτά και παλεύουν μέχρι την τελευταία τους στιγμή.\n-\tΠρέπει να ξεπεράσω αυτή την ώρα Ρόμπυ, λαχάνιαζε. Μόνο αυτή την ώρα!\nΦοβόταν την τελευταία ώρα, ανάμεσα στη νύχτα και στο πρωί. Πίστευε πως το γεμάτο μυστήριο ρεύμα της ζωής, αδυνάτιζε κι έσβηνε σχεδόν στο τέλος της νύχτας. Αυτή την ώρα φοβόταν και δεν ήθελε να μένει μόνη. Αλλιώς είχε θάρρος που, καμιά φορά, αναγκαζόμουν να σφίγγω τα δόντια.\nΣε λίγες μέρες εγκατέστησα το κρεβάτι μου στο δωμάτιο της Πατ και βρισκόμουνα δίπλα της κάθε φορά που ξυπνούσε και τα μάτια της είχανε μια απελπισμένη ικεσία…\nΤο φως της μέρας έμπαινε σιγά-σιγά διστακτικό απ’ το παράθυρο και γινόταν έντονο το περίγραμμα των βουνών που ξεχώριζαν σα σκούρες σιλουέτες. Πίσω τους άρχισε να ξεμακραίνει ο ωχρός και κρύος ουρανός. Το νυχτερινό καντήλι γινόταν ασπρουλιάρικα κίτρινο κι η Πατ ακουμπούσε το υγρό της πρόσωπο πάνω στα χέρια μου.\n-\tΠέρασε για σήμερα, Ρόμπυ. Τ¨ωρα έχω ακόμα μια μέρα.\nΈχουν περάσει πάνω από 73 χρόνια από το τέλος του Β΄ Παγκοσμίου πολέμου και το έργο του Έριχ Μαρία Ρεμάρκ είναι επίκαιρο όσο ποτέ. Φαίνεται πως οι δύο παγκόσμιοι πόλεμοι του 20ου αιώνα δεν ήταν αρκετοί για να διδαχθεί η ανθρωπότητα. Αρχές του 21ου αιώνα και ξένοι στρατοί σε ακήρυχτους πολέμους διαμελίζουν ολόκληρες χώρες, εμπάργκο του «ελεύθερου κόσμου» δολοφονούν χιλιάδες παιδιά, πρόσφυγες περνούν φουρτουνιασμένες θάλασσες για να γλυτώσουν, στρατόπεδα συγκέντρωσης και παρελάσεις ναζιστών, φτώχεια και απογοήτευση κυριαρχούν στην εποχή μας. Ο 20ός αιώνας όμως δεν έδωσε μόνο συμφορές στην ανθρωπότητα. Έδωσε μεγάλες νικηφόρες επαναστάσεις, έδωσε κατακτήσεις και δικαιώματα, έσπασε τις αλυσίδες των προκαταλήψεων και του ρατσισμού. Ας μην ξεχνάμε λοιπόν εκείνη την έφοδο του ρώσικου προλεταριάτου στα τσαρικά ανάκτορα, εκείνον τον απλό φαντάρο να σηκώνει τη σημαία της ελπίδας πάνω στα ερείπια του φασισμού, εκείνα τα γελαστά αξύριστα πρόσωπα των ελευθερωτών που μπαίνουν στη λεωφόρο του μέλλοντος μιας λατινοαμερικάνικης πρωτεύουσας, ας μην ξεχνάμε το ευτυχισμένο χαμόγελο μιας εργάτριας, της Βαλεντίνα Τερέσκοβα καθώς μας χαιρετά μέσα από την διαστημική στολή της. Μην τα ξεχνάμε και ας βαδίσουμε μπροστά τώρα που έχουμε ακόμα μέρες μπροστά μας γιατί ποτέ η ανθρωπότητα (όσο υπάρχει), δεν θα πάψει να πιστεύει σε κείνα τα ιερά ψέματα που τα λένε ανθρωπότητα, δικαιοσύνη, καλοσύνη.\n1. Ο ΜΑΥΡΟΣ ΟΒΕΛΙΣΚΟΣ, εκδόσεις Δρούγκα. Μετάφραση και εισαγωγή του μακρονησιώτη αγωνιστή και ποιητή Μέμου Παναγιωτόπουλου.\n2. ΟΙ ΣΥΝΤΡΟΦΟΙ, εκδόσεις Δαρέμα. Μετάφραση Ανδρέου Φραγκιά. Είναι έκδοση του 1963 αλλά υπάρχει και νεότερη έκδοση.\n3. ΟΙ ΕΞΟΡΙΣΤΟΙ, εκδόσεις Δωρικός. Μετάφραση Καλλιόπη Σφαέλου. Το ίδιο βιβλίο κυκλοφορεί και με τον τίτλο Η ΔΥΝΑΜΗ ΤΗΣ ΑΓΑΠΗΣ.\n4. Ο ΠΑΡΑΔΕΙΣΟΣ ΔΕΝ ΕΧΕΙ ΕΥΝΟΟΥΜΕΝΟΥΣ, εκδόσεις Κύκνος. Μετάφραση Δ. Διαμαντίδου.\n5. ΜΙΑ ΝΥΧΤΑ ΣΤΗ ΛΙΣΑΒΩΝΑ, Εκδόσεις Μίνωας. Μετάφραση Ελ. Γονατοπούλου.


Μποέμ στυλ σε 3 βήματα – Moketino\n29 Σεπτεμβρίου 2020 12 Οκτωβρίου 2020\nΜποέμ στυλ σε 3 βήματα\nΑποπνέει χαλαρότητα και πολυτέλεια, εκπλήσσει ευχάριστα με όμορφες, απρόσμενες λεπτομέρειες και φωνάζει δημιουργικότητα και καλοκαίρι! Μιλάμε για το μποέμ στυλ διακόσμησης και παρακάτω θα βρείτε τρεις τρόπους για να το εντάξετε στο σπίτι σας.\nΘα μπορούσε κανείς να πει ότι το μποέμ στυλ είναι η τέχνη του να παντρεύεις φαινομενικά άσχετα μεταξύ τους μοτίβα και το αποτέλεσμα να είναι απίστευτα αρμονικό. Συνδυάστε άφοβα γεωμετρικά με φλοράλ μοτίβα, ρομαντικά με έθνικ σχέδια, και δημιουργήστε το δικό σας μοναδικό στυλ. Ο πιο εύκολος τρόπος για να το πετύχετε είναι να επενδύσετε σε αντίστοιχα υφάσματα για διακοσμητικά μαξιλάρια. Το επόμενο βήμα είναι να τοποθετήσετε μια εντυπωσιακή ταπετσαρία με λουλούδια ή εξωτικά σχέδια.\nΒαθύ μωβ με λάιμ, έντονο μπλε με πορτοκαλί και κόκκινο… οι αντιθέσεις είναι αυτό που επιτάσσει το μποέμ στυλ. Τολμήστε με μια κουρτίνα σε έντονο χρώμα και προσθέστε διακοσμητικές λεπτομέρειες σε εξίσου έντονες αποχρώσεις που έρχονται σε αντίθεση με αυτή. Προσέξτε να μην το παρακάνετε: 2-3 έντονα χρώματα (και οι αποχρώσεις τους) αρκούν.\nΤο μποέμ στυλ αγαπάει τις πλούσιες, διαφορετικές υφές. Μαλλί και συνθετική γούνα, δέρμα και λινό, βαμβάκι και σενύλ, ξύλο και γυαλί κ.ο.κ. Όσο πιο ευφάνταστος ο συνδυασμός υλικών στο χώρο, τόσο πιο επιτυχημένο το τελικό αποτέλεσμα. Επενδύστε σε ένα χειροποίητο χαλί από μαλλί με κλασικό σχέδιο, τοποθετήστε ένα ριχτάρι από συνθετική γούνα στον καναπέ και είστε έτοιμοι!\nΟι διακοσμητές μας θα σας δώσουν περισσότερες ιδέες για να φέρετε έναν μποέμ αέρα στο σπίτι σας! Καλέστε μας για περισσότερες πληροφορίες: +30 210 8019962 | +30 210 8013921\n6+1 τρόποι να φέρετε την ηρεμία της εξοχής στο σπίτι σας\nΓκρεζ: Το νέο αγαπημένο χρώμα των designers


Τι συμβαίνει όταν αγαπάς τον εαυτό σου.. – Maro Samana\n« Τεστ: Ακούτε τη Διαίσθησή σας;\n‘Ενα παιδί που δεν το αποδέχθηκαν, τρέχει μια ζωή προκειμένου να φτάσει κάπου »\nΤι συμβαίνει όταν αγαπάς τον εαυτό σου..\nΑπό maro samana | 28 Νοεμβρίου 2016 - 3:27 μμ | 28 Νοεμβρίου 2016 Αρθρα, ΑΥΤΟΓΝΩΣΙΑ\nΌταν ήσασταν παιδιά, σας δίδαξαν ότι δεν είναι σωστό να αγαπάτε και να εκτιμάτε τον εαυτό σας. Μάθατε ότι η εκτίμηση προς τον εαυτό σας είναι ματαιοδοξία και πως η ματαιοδοξία δεν είναι καλό πράγμα. Μάθατε ότι το να δείχνετε πόσο πολύ αγαπάτε τον εαυτό σας είναι επικίνδυνο και οι άνθρωποι θα σας επικρίνουν γι’ αυτό. Στην κοινωνία μας μαθαίνουμε πως όταν αγαπάς τον εαυτό σου φανερά, είναι πολύ πιθανό οι άλλοι να σε κατηγορήσουν για εγωισμό και έπαρση, οπότε και θα σε απορρίψουν.\nΓια να αποκτήσουμε αγάπη και συντροφικότητα στη ζωή μας, μαθαίνουμε να κρύβουμε την αγάπη που νιώθουμε για τον εαυτό μας, και μάλιστα οδηγούμαστε στο σημείο να μειώνουμε τον εαυτό μας. Σιγά σιγά, αρχίζουμε να πιστεύουμε και οι ίδιοι στην κατωτερότητά μας και η αγάπη για τον εαυτό μας καταπνίγεται, ξεχνιέται.\nΕπιπρόσθετα, ένα από τα πρώτα πράγματα που μαθαίνουμε μεγαλώνοντας είναι ότι ο κόσμος δεν έχει δημιουργηθεί αποκλειστικά για εμάς, οπότε δεν μπορούμε να έχουμε ότι επιθυμούμε. Μάθαμε να αισθανόμαστε εγωιστές και κακοί, επειδή θέλουμε περισσότερα απ’ όσα έχουμε. Στην προσπάθειά μας να γίνουμε καλοί κι αξιαγάπητοι, καταπιέζουμε τις επιθυμίες μας, προκειμένου να υπηρετούμε τις επιθυμίες των άλλων, αποσκοπώντας στην αγάπη και στην αποδοχή τους.\nΣτα παιδιά περνά συχνά το μήνυμα ότι για να έχουν αγάπη, πρέπει να την κερδίσουν ή να πληρώσουν γι’ αυτήν. Συμπεραίνουν, λοιπόν, ότι η αξία τους δεν βρίσκεται μέσα τους, αλλά στην εμφάνισή τους, στην επιτυχία τους ή στην ικανότητά τους να κάνουν όσα περιμένουν οι άλλοι από εκείνα.\nΚάθε παιδί μαθαίνει γρήγορα την πραγματικότητα της υπό όρους αγάπης: όταν έχουμε δίκιο, την κερδίζουμε, και όταν έχουμε άδικο ή σφάλλουμε, τη χάνουμε. Στο άλλο άκρο βρίσκεται το παιδί του οποίου οι γονείς, προσπάθησαν να του προσφέρουν την άνευ όρων αγάπη.\nΊσως όταν συμπεριφερόσασταν άσχημα ή είχατε μέτρια επίδοση στο σχολείο, οι γονείς σας επέλεγαν να αγνοήσουν το πρόβλημα, προσποιούμενοι πως όλα ήταν μια χαρά. Εσείς, βέβαια, διαισθανόσασταν την αποδοκιμασία, αλλά δεν σας δόθηκε ποτέ η ευκαιρία της επανόρθωσης και της συγχώρησης. Σε αμφότερες περιπτώσεις, ξέρετε πως δεν είστε τέλειοι και αισθάνεστε ανάξιοι της επιδοκιμασίας, όταν σας δίνεται. Μαθαίνετε να δυσπιστείτε στην επιδοκιμασία των άλλων και, παράλληλα, να φοβάστε την αποδοκιμασία τους.\nΌταν αγαπάτε τον εαυτό σας, έχετε τη δυνατότητα να εκφράσετε τα εσωτερικά σας χαρίσματα και τα ταλέντα σας χωρίς φόβο ή αυτοσυγκράτηση. Όσο περισσότερο τα αποκαλύπτετε, τόσο ευκολότερο είναι για τους άλλους να εκτιμήσουν αυτό που είστε πραγματικά και όχι το προσωπείο που φοράτε.\nΑντίστοιχα, όσο περισσότερο σας εκτιμούν και σας αγαπούν οι άνθρωποι, τόσο περισσότερο μπορείτε να αγαπήσετε κι εσείς τον εαυτό σας. Είναι ένας κύκλος για την ανάπτυξη της αγάπης και τη γνήσια έκφραση του εαυτού. Έτσι, όταν δεν αγαπάτε τον εαυτό σας και τον καλύπτετε με μια μάσκα, ο κύκλος εξελίσσεται προς την αντίθετη φορά.\nΑγαπώντας τον εαυτό σας περισσότερο, αποκτάτε την ικανότητα να αγαπάτε και να εκτιμάτε τους άλλους περισσότερο. Ο κόσμος γίνεται ένας τόπος διαφορετικός. Για τον καθέναν από εμάς, είναι σαν μεγάλος καθρέφτης ο οποίος αντανακλά αυτό που είμαστε. Βλέπουμε ο καθένας τον κόσμο μέσα από τζάμια διαφορετικών χρωμάτων, τα οποία τον καθορίζουν σύμφωνα με το πώς αισθανόμαστε για τον εαυτό μας.\nΤις περισσότερες φορές λοιπόν, όταν αποδοκιμάζουμε τους άλλους, στην πραγματικότητα βλέπουμε σε αυτούς ένα μέρος του εαυτού μας που δεν μας αρέσει. Μαθαίνοντας να αγαπάμε και να είμαστε ο εαυτός μας, κάνουμε το πρώτο βήμα προς την αποδοχή, την εκτίμηση και την αγάπη του εαυτού μας, αλλά και για να αποκτήσουμε ουσιαστικότερες σχέσεις.\nΝαταλί Bέλτση – Ψυχολόγος – Νευροψυχολόγος ΜSc- Πτυχιούχος τμήματος Ψυχολογίας Α.Π.Θ


Prince Bar Restaurant, Καμάρι - Κριτικές εστιατορίων - Tripadvisor\nΚαμάρι: Το καλύτερο γεύμα με Καλαμάρι\nPrince Bar Restaurant, Καμάρι\n1.093 κριτικές#46 από 115 εστιατόρια (Καμάρι)€€ - €€€ΜεσογειακήΕυρωπαϊκήΕλληνική\nΚαμάρι 84700 Ελλάδα+30 2286 033122ΙστότοποςΜενού\nΝο 35 από 75 Μεσογειακή - Καμάρι\nΝο 46 από 115 Εστιατόρια - Καμάρι\nΠολύ καλό μαγαζί . Υπέροχος χώρος για παρέες . Προσφέρει φαγητό , ποτό , σνακ . Επίσης έχει πολύ καλές τιμές στα κοκτέιλ και τα ποτά . Θα έβαζα πέντε αλλά η εξυπηρέτηση είναι λίγο αργή , παρότι το προσωπικό είναι ευγενικό και φιλικό.\nΊσως το πιο όμορφο εστιατόριο μπαρ στο Καμάρι!!! Άψογη εξυπηρέτηση εκπληκτική ποιότητα!!! Γρήγορο κ ευγενικό Σέρβις!!!\nΕξαιρετικό μαγαζί, δροσερά Cocktail και ποικιλία. Όμορφη θέα στη θάλασσα εξυπηρέτηση άμεση. Κεντρικό μαγαζί στο καμαρι\nΗ εξυπηρέτηση του προσωπικού ήταν αγενής και οι χυμοί τους, παρόλο που αναφέρονται ως "φρέσκο χυμοί" ήταν απλά ακριβοπληρωμενο μείγμα αμιτας.\nΑσφαλής επιλογή στο Καμάρι\nΔιαχρονικά καλό και προσεγμένο !! Ωραία φαγητά, ωραίοι χυμοί, καλό σέρβις, όμορφο περιβάλλον δίπλα στη θάλασσα... τα έχει όλα!\nΠρωτότυπο μαγαζί με ωραία διακόσμηση .. το φαγητό ήταν γευστικό και αρκετά οικονομικό. Το προσωπικό ήταν ευγενικό και γρήγορο\nΚαταπληκτικο φαγητο, υπεροχη ατμοσφαιρα!\nΚαταπλητικος χωρος, με πολυ γουστο και μερακι, σε ειδυλλιακη τοποθεσια! Εξυπηρετικο και ευγενικο προσωπικο που τηρει τους κανονες υγιεινης .Παρόλο που ηταν γεμάτο και δεν ειχαμε κανει κρατηση, μας εξυπηρετησαν πολυ γρήγορα.Επιλεξαμε να φαμε θαλασσινους μεζεδες και εκπλαγηκαμε ευχαριστα , gourmet πιατα σε πολυ καλες...τιμες. Το συστηνω ανεπιφυλακτα!Περισσότερα\nΕκπληκτικο μαγαζι υπεροχη\nΕκπληκτικο μαγαζι υπεροχη θεα!!!ευγενικοι & εξυπηρετικοι ολοι τους!!αμεση εξυπηρετηση και πολυ καλες τιμες.\nΠολύ ωραίο μαγαζί, γρήγορο service και ωραία μουσική. Είναι μπροστά στην παραλία. Τα ποτά που δοκιμάσαμε ήταν πολύ ωραία.\nΗ ποιότητα δυσανάλογη με τις τιμές!\nΠήγαμε την προηγούμενη εβδομάδα. Ο σερβιτόρος αγενής, αμίλητος, αγέλαστος. Τα πιάτα μέτρια. Πήραμε πέντε πιάτα για πέντε άτομα (σημειωτέον τα 3 ήταν παιδιά) και πληρώσαμε πάνω από 90 ευρώ! Φύγαμε από εκεί ανακουφισμένοι και δεν θα ξαναγυρνούσαμε με τίποτα!\nΛάβετε γρήγορα απαντήσεις από το προσωπικό του Prince Bar Restaurant και από προηγούμενους επισκέπτες.\nΣυχνές ερωτήσεις για: Prince Bar Restaurant\nΠοια είναι η βαθμολογία του Prince Bar Restaurant;\nΤο Prince Bar Restaurant έχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


Είναι οι πόρτες ασφαλείας αρκετά ασφαλείς;\nYou are at:Home»ΕΙΔΗΣΕΙΣ»Είναι οι πόρτες ασφαλείας αρκετά ασφαλείς;\nBy Giannis A. on\t July 15, 2018 ΕΙΔΗΣΕΙΣ\nΣχεδόν όλες οι οικίες διαθέτουν πλέον πόρτες ασφαλείας. Οι ιδιοκτήτες της οικίας τις τοποθετούν, έτσι ώστε να παρέχουν μεγαλύτερη ασφάλεια στην οικογένεια τους, καθώς θεωρούν πως ο διαρρήκτης πολύ δύσκολα θα μπορέσει να παραβιάσει μια τέτοια πόρτα. Είναι όμως σωστή αυτή η άποψη;\nΜια πόρτα ασφαλείας είναι πιο χοντρή και πιο συμπαγής σε σχέση με τις απλές πορτες. Το πάχος όμως από μόνο του δεν φαίνεται να παίζει και ιδιαίτερο ρόλο ως προς την ασφάλεια. Η πόρτα ασφαλείας διαθέτει πολλά σημεία αγκίστρωσης, σημεία τα οποία δεν διαθέτει η απλή παραδοσιακή πόρτα. Για να καταλάβετε μια κλειδωμένη πόρτα ασφαλείας αποτελεί ουσιαστικά μέρος του τοίχου.\nΥπάρχουν δυο κατηγορίες πορτών ασφαλειας. Οι θωρακισμένες πόρτες και οι ξύλινες πόρτες. Στις πρώτες υπάρχει ένα σιδερένιο πλαίσιο, το οποίο καλύπτεται με μια επένδυση ώστε η πόρτα να μοιάζει ξύλινη. Στην δεύτερη κατηγορία οι ξύλινες πόρτες κατασκευάζονται αποκλειστικά και μόνο από ξύλο μασίφ. Οι ξύλινες πόρτες αποτελούν μια πιο ακριβή επιλογή. Εάν κατοικείται στην Αθήνα τότε μπορείτε να πάρετε πολλές ιδέες και προτάσεις σχετικά με πορτες ασφαλειας αθηνα.\nΣύμφωνα με στοιχεία που βγάζει στο φως η ελληνική αστυνομία το 90% των διαρρήξεων γίνεται από ερασιτέχνες. Αυτό σημαίνει πως ένας ερασιτέχνης διαρρήκτης δεν θα μπορέσει να παραβιάσει με ευκολία την πόρτα ασφαλείας. Μόνο εάν βρουν κενό στην ασφάλεια, όπως ανοιχτό παράθυρο ή ξεκλείδωτη πόρτα, θα καταφέρουν να εισέλθουν εντός της οικίας. Από την άλλη πλευρά οι επαγγελματίες διαρρήκτες δρουν πάντα με σχέδιο. Παρακολουθούν την οικία για πολύ καιρό και μπορούν να μπουν μέσα σε μια οικία ανενόχλητοι, αφού μπορούν να ανοίξουν μέχρι και τρύπα στον τοίχο.\nΜια πόρτα ασφαλείας θα προσφέρει ασφάλεια εφόσον συνδυάζεται με μια ακριβή και τελευταίας τεχνολογίας κλειδαριά. Η πόρτα ασφαλείας δεν θα σας προσφέρει ασφάλεια εάν διαθέτει φθηνή κλειδαριά.\nΓεράκι πέταξε φίδι πάνω σε ανθρώπους


Γιατί η ΕΡΤ πλήρωσε τα αεροπορικά της Καλομοίρας;\nΓιατί η ΕΡΤ πλήρωσε τα αεροπορικά της Καλομοίρας;\tΣυντάκτης:\tΓ. Καρακατσάνης\t22 Ιανουαρίου 2009\tΤο σκόρπισμα χρημάτων στην ΕΡΤ φαίνεται ότι δεν έχει τέλος…\nΗ Καλομοίρα είναι παρουσιάστρια της εκπομπής «Big in Japan» στον Alpha. Η Καλομοίρα ήρθε από το εξωτερικό στη χώρα μας για να προωθήσει την εκπομπή της και για να εμφανιστεί στην εκπομπή «Mageiremata» της NET. Ποιος κάλυψε το κόστος για το ταξίδι της; Η ΕΡΤ, έπειτα από συνενόηση με τον Alpha, η οποία ανέλαβε και την υποδοχή της στο αεροδρόμιο.\nΕπίσης η Καλομοίρα θα εμφανιστεί σε αφιέρωμα των αδελφών Μαγγιρα για τον πανευρωπαϊκό διαγωνισμό τραγουδιού.\nΤα παραπάνω τα διάβασα στο e-tipos.com.\nΟΚ, μικρό το κόστος των εισιτηρίων θα πει κανείς, αλλά γιατί να τα πληρώσει η ΕΡΤ; Για να επιτρέψουν στην Καλομοίρα απ΄τον Alpha να εμφανιστεί στην εκπομπή;\nΧίλιες φορές να δώσουν αυτά τα χρήματα στα παιδιά που κάνουν πρακτική στην ΕΡΤ, παρά να τα σκορπάνε από δω κι από κει!\nΕτικέτεςAlphaΕΡΤΚαλομοίρατηλεόρασηΚατηγορίεςMedia\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tRony Seikaly @ Villa Mercedes\tΣυντάκτης:\tΓ. Καρακατσάνης\t-\nΙάν 22, 2009\tΝΕΟΤ. ΕΙΔΗΣΗ\tSony Ericsson Xperia X1 στην Ελλάδα από τη Wind\tΣυντάκτης:\tΓ. Καρακατσάνης\t-\nΙάν 22, 2009\tΓ. Καρακατσάνης\tΙδρυτής και συντάκτης του XBLOG.gr.\tΡοή ειδήσεων


Νταγκλίς: «Αποφασισμένοι με Έξετερ» | Onsports.gr\nhome ΠοδόσφαιροΕυρώπηΑγγλίαΝταγκλίς: «Αποφασισμένοι με Έξετερ» Κοινοποιήστε\nΝταγκλίς: «Αποφασισμένοι με Έξετερ»\tΣυντάκτης: Γιάννης Ασκούνης\nΔημοσίευση: Τετάρτη, 24 Αυγούστου 2011 03.49\nΟ προπονητής της Λίβερπουλ, Κένι Νταγκλίς, θυμήθηκε τον περυσινό αποκλεισμό από την Νορθάμπντον στο Κάρλινγκ Καπ, πριν τον αντίστοιχο φετινό αγώνα κόντρα στην Έξετερ.\tΜάλιστα ζήτησε από τους παίκτες του να αντιμετωπίσουν την αδύναμη ομάδα, όπως αντιμετώπισαν την Άρσεναλ στο πρόσφατο μεταξύ τους ματς στην Πρέμιερ Λιγκ. «Είχαμε ένα αρνητικό αποτέλεσμα πέρυσι κόντρα στην Νορθάμπτον στην έδρα μας. Θα προσπαθήσουμε να αποφύγουμε ένα νέο αρνητικό αποτέλεσμα. Θέλουμε το καλύτερο δυνατό στην διοργάνωση. Αν και θα υπάρξουν αλλαγές στην βασική ενδεκάδα, ο τρόπος σκέψης μας πρέπει να είναι ίδιος με αυτόν του περασμένου Σαββάτου (20/08) στο Emirates».\n«Πρέπει να προσέξουμε την διοργάνωση και την ίδια την ομάδα της Έξετερ. Πέρυσι προκαλέσαμε μεγάλη απογοήτευση, αφού η ομάδα δεν ξεκίνησε θετικά. Ευτυχώς αλλάξαμε προς το καλύτερο, αλλά δεν πρέπει να παρασυρθούμε από την καλύτερη μας πορεία».\tΚατηγορία: Αγγλία


Ο πρόεδρος του σωματείου Οικοδόμων Αλεξανδρούπολης για τον κατάπλου του αμερικανικού αεροπλανοφόρου - ALT.gr\nΟ πρόεδρος του σωματείου Οικοδόμων Αλεξανδρούπολης για τον κατάπλου του αμερικανικού αεροπλανοφόρου\n23 Μαρτίου 2021 | 13:21\nΔεν έχει περάσει αρκετός καιρός από τότε που εδώ στον Έβρο, το λιμάνι μας, εντάχθηκε στους αμερικανονατοϊκούς σχεδιασμούς. Και όμως, γρήγορα καταλάβαμε ότι όχι μόνο δεν είναι εγγυητές της ασφάλειας στην περιοχή, μιας και οι Τουρκική προκλητικότητα είναι στα κόκκινα αλλά και ούτε κάποια οικονομική ανάπτυξη, όπως μας είπαν, είδαμε στο λιμάνι και στην πόλη.\nΒέβαια στο λιμάνι/βάση της Σούδας αυτές οι καταστάσεις είναι γνωστές από παλιά, μιας και η χώρα μας στην Κρήτη ταΐζει τους φονιάδες εδώ και δεκαετίες στις διάφορες “αποστολές ειρήνης”.\nΤώρα με την άφιξη του αεροπλανοφόρου Αϊζενχάουερ και την επίσκεψη του πρωθυπουργού στην βάση συνεχίζεται η συμμετοχή της χώρας μας στα σχέδια των ιμπεριαλιστών. Ενώ βρισκόμαστε σε ένα πόλεμο στο εσωτερικό και με το τρίτο κύμα της πανδημίας σε εξέλιξη, ο Κυριάκος Μητσοτάκης άξιος συνεχιστής του Τσίπρα προτιμά να δώσει έναν άλλο πόλεμο, μαζί με τους Αμερικανούς.\nΕμείς λέμε όχι σε όλη αυτή την παραπλάνηση του λαού μας, γιατί βλέπουμε τα αδιέξοδα σε μια τέτοια πολιτική συμμαχίας με φονιάδες. Συμμαχία που μας κάνει στόχο από λαούς που δεν έχουμε τίποτα να χωρίσουμε και γιατί ακόμα και σαν σύμμαχοι τους, βλέπουμε τα ματωμένα αποτελέσματα αυτής της “συνεργασίας” στο κοντινό παρελθόν μας (Κύπρος, Ίμια).\nΠρόεδρος σωματείου Οικοδόμων και Συναφών Επαγγελμάτων Αλεξανδρούπολης και Περιφέρειας.


Έξαλλη η Κατερίνα Καινούργιου στην εκπομπή της - «Λες αηδίες» - News - Youweekly\nΑπίστευτο ξέσπασμα με αφορμή το Big Brother 2\nΤο πρωί της Τρίτης (21/9), η Κατερίνα Καινούργιου θέλησε να ξεσπάσει στην εκπομπή της με αφορμή ένα σχόλιο που έκανε ο Γιάννης Πουλόπουλος για τη σχέση του Παναγιώτη Πέτσα και της Ανχελίτα μετά τις δηλώσεις του πατέρα του πρώτου.\nΟ Γιάννης Πουλόπουλος δικαιολόγησε τη στάση των παιδιών αλλά η Κατερίνα Καινούργιου εκνευρίστηκε πάρα πολύ με το σχόλιό του.\nΤο ξέσπασμα της Κατερίνας Καινούργιου στην εκπομπή της\n«Γιάννη σε παρακαλώ, θα βγω από το φόρεμά μου. Γιάννη μου τι λες; Λες αηδίες, αφού δεν τα πιστεύεις. Έχεις μεγαλώσει με αρχές. Κι εμείς έχουμε περάσει από αυτή την ηλικία αλλά δεν πήγαμε σε ένα ριάλιτι για να φιλιόμαστε. Τι σημαίνει ότι είναι κεραυνοβόλος έρωτας; Να βγουν έξω από το παιχνίδι. Πρέπει να ξεφτιλιστούνε;\nΥπάρχουν παιδιά που δουλεύουν πάρα πολύ, σπουδάζουν και συντηρούν και τις οικογένειές τους και δεν πηγαίνουν σε ένα ριάλιτι. Και μικρός να ήσουν, το ξέρεις ότι δεν θα έκανες και το ξέρω κι εγώ καλά», είπε η παρουσιάστρια με πολύ έντονο ύφος στον Γιάννη Πουλόπουλο.\n«Σύννεφα» στη σχέση Πέτσα - Ανχελίτα - Απόψε ο πρώτος μεγάλος καυγάς τους\nΌλα όμως αλλάζουν σήμερα, μιας και το ζευγάρι θα έχει τον πρώτο μεγάλο καυγά του. Συγκεκριμένα, ο καυγάς λογικά θα προκύψει εξαιτίας της μυστικής αποστολής που έθεσε ο Μεγάλος Αδερφός στον Πέτσα, με την οποία κλήθηκε να πείσει την Ανχελίτα να μην τον πάρει μαζί στο captain's room.\n«Για να μην δείχνει άσχημο το πρόσωπό μου...» - Η Καινούργιου μίλησε ανοιχτά για τις πλαστικές που έχει κάνει\nBig Brother 2: Σαμάνθα για Πέτσα και Ανχελίτα - «Κοιμόμαστε το βράδυ και το κρεβάτι κουνιέται»


Λαϊκή Συσπείρωση: κάλυψη των πραγματικών αναγκών που προκλήθηκαν από το σεισμό\nΓράφτηκε στις 18 Νοεμβρίου 2020 . Δημοσιεύτηκε στο Πολιτική\nΣε σύσκεψη του δημάρχου με τους επικεφαλής των παρατάξεων του δημοτικού συμβουλίου την Τετάρτη 18-11-2020, συμμετείχε ο δημοτικός σύμβουλος της Λαϊκής; Συσπείρωσης Κώστας Τζίχας. Στόχος της σύσκεψης ήταν να διερευνηθεί η δυνατότητα κοινού πλαισίου διεκδικήσεων προκειμένου να συζητήσει επ’ αυτού το δημοτικό συμβούλιο και να πάρει σχετικές αποφάσεις. Στην τοποθέτησή του ο επικεφαλής της Λαϊκής Συσπείρωσης, τόνισε ότι αφετηρία του πλαισίου μέτρων και διεκδικήσεων πρέπει να είναι η πλήρης κάλυψη των πραγματικών αναγκών που προκλήθηκαν από το σεισμό, ανεξάρτητα από το κόστος που θα απαιτηθεί. Μ’ αυτό το κριτήριο καταθέτουμε σήμερα τις προτάσεις μας -συνέχισε- και επέδωσε στον δήμαρχο τις παρακάτω προτάσεις.\nΠΛΑΙΣΙΟ ΑΝΑΓΚΑΙΩΝ ΜΕΤΡΩΝ ΚΑΙ ΔΙΕΚΔΙΚΗΣΕΩΝ\nΤΗΣ ΛΑΪΚΗΣ ΣΥΣΠΕΙΡΩΣΗΣ ΓΙΑ ΤΟ ΣΕΙΣΜΟ ΤΗΣ 30ης ΟΚΤΩΒΡΗ\nΆμεσες αποζημιώσεις στο 100% για πρώτη και δεύτερη κατοικία με άμεση καταβολή χωρίς τις προϋποθέσεις που καθιστούν αδύνατη την όποια επισκευή – ανακατασκευή από τους ιδιοκτήτες, στον εξοπλισμό, τα εμπορεύματα και τις ζημιές των επαγγελματιών και των μικρών επιχειρήσεων\nΜεγάλη αύξηση της χρηματοδότησης προς τους δήμους ώστε να μπορούν αν ανταπεξέλθουν στις αυξημένες έκτακτες αλλά και πάγιες ανάγκες\nΠροσλήψεις όλου του αναγκαίου μόνιμου προσωπικού ώστε να στελεχωθούν πλήρως όλες οι υπηρεσίες του δήμου. Και σε αυτή την περίπτωση φάνηκε ότι οι συμβασιούχοι δεν είναι περιττοί κι επικουρικοί εργαζόμενοι αλλά απαραίτητοι. Να μονιμοποιηθούν όλοι τώρα\nΕνοικιάσεις κατοικιών από το κράτος για όσους έχουν μείνει άστεγοι για όσο χρειαστεί μέχρι την επισκευή ή ανακατασκευή της κατοικίας τους. ειδικά για οικογένειες, κατοίκους χωριών που τώρα μένουν σε ξενοδοχεία ή είναι άστεγοι.\nΆμεσο σχέδιο για τη μεταστέγαση των σχολείων μέχρι την επισκευή ή ανέγερση νέων όπου χρειάζεται, ώστε να μη χάσουν κι άλλη χρονιά τα παιδιά. Με έλεγχο στα σχολεία, αλλά και στα άλλα δημόσια κτίρια, χώρους δουλειάς τόσο στο φέροντα όσο και στο μη φέροντα οργανισμό των κτιρίων. Με ευθύνη του κράτους να εξασφαλιστούν μηχανικοί και εργαλεία για να γίνει με ταχύτητα και ευθύνη ο έλεγχος, για να ξαναμπεί η ζωή σε κανονικότερους ρυθμούς.\nΝα εκπονηθεί άμεσα πρόγραμμα και να εξασφαλιστεί χρηματοδότηση για επισκευές, αναστηλώσεις σχολικών κτιρίων και χτίσιμο νέων όπου απαιτείται.\nΧορήγηση δωρεάν τάμπλετ ή λάπτοπ και δωρεάν σύνδεση ίντερνετ για όλους τους μαθητές, ώστε να παρακολουθήσουν απρόσκοπτα την τηλεκπαίδευση , μέχρι την επιστροφή τους στη δια ζώσης διδασκαλία με όλους τους όρους προστασίας από την πανδημία.\nΈκτακτη χρηματοδότηση ώστε άμεσα να γίνουν όλα τα απαραίτητα έργα επισκευής ή ανακατασκευής σε σχολεία, δρόμους, λιμάνια, δημόσια κτίρια. Να καθαριστούν οι γειτονιές και τα χωριά από μπάζα κλπ\nΝα τροποποιηθούν ή να ενταχθούν εξ αρχής έργα αντισεισμικής θωράκισης και προστασίας, επισκευών, ανακατασκευών κλπ στο πρόγραμμα Τρίτσης και στο ΕΣΠΑ\nΓια τα ετοιμόρροπα κτίρια: να κατεδαφιστούν όλα όσα κρίνονται ως επικίνδυνα. Για όσα δεν υπάρχει ιδιοκτήτης μετατροπή του χώρου σε ελεύθερο δημοτικό χώρο αναψυχής, πάρκο κλπ ή σε χώρο πολιτισμού αν αναστηλωθούν\nΓια τον παραδοσιακό οικισμό Άνω Βαθέος, άλλα προστατευόμενα κτίρια και μνημεία. Να αναλάβει το κράτος εξ ολοκλήρου τη συντήρηση και επισκευή ή ανακατασκευή τους. (Το υψηλό κόστος συντήρησης και οι γραφειοκρατικές δυσκολίες ήταν ένας από τους παράγοντες που είχαν οδηγήσει στην εγκατάλειψη πολλά σπίτια του οικισμού)\nΑπαλλαγή από δημοτικά τέλη των κατοικιών και των επιχειρήσεων που έχουν υποστεί ζημιά από το σεισμό ή την πλημμύρα\nΣτήριξη των μέτρων ανακούφισης που διεκδικεί το κίνημα στο νησί . Συγκεκριμένα:\nΜέτρα για την εξασφάλιση εισοδήματος στο ύψος των αναγκών για όλους, όπως:\n1000 ευρώ επίδομα πρώτης ανάγκης για όλους, αυξημένο επίδομα ανεργίας σε όλους τους άνεργους χωρίς προϋποθέσεις.\nΑπαλλαγή υποχρεώσεων από ΟΤΕ, ΔΕΗ, ύδρευση για όσο διάστημα χρειαστεί, διαγραφή χρεών σε τράπεζες και εφορία.\nΑναστολή των ρυθμίσεων για οφειλές μέχρι το Σεπτέμβρη\nΓια τους αυτοαπασχολούμενους και τους μικρούς επαγγελματίες να υπάρξει επιστροφή στο αφορολόγητο όριο των 12.000 ευρώ, ξεκινώντας από το οικονομικό έτος 2019, ως τη μόνη αποδεκτή λύση που μπορεί να περιορίσει σε ένα βαθμό τις συνέπειες και να εξασφαλίσει τη στοιχειώδη λειτουργία των μικροεπιχειρήσεων. Κατάργηση του ΕΝΦΙΑ και του τέλος επιτηδεύματος. Απαλλαγή από την καταβολή εισφορών ατομικής ασφάλισης για 6 μήνες και επιδότησή τους από το κράτος.


iPhone: Πρωτότυπο μοντέλο πωλείται προς 11.000 ευρώ\nΠρώτη καταχώρηση: Τετάρτη, 29 Αυγούστου 2018, 22:00\nΑρκετά πρωτότυπα μοντέλα, συσκευές δηλαδή που βγαίνουν αρχικά ως δοκιμαστικές και είναι σε ελάχιστα ή μοναδικά κομμάτια, έχουν πωληθεί σε δημοπρασίες στο ίντερνετ. Αρκετές από αυτές είναι της Apple, με τα διάφορα μοντέλα iPhone να πωλούνται για σημαντικά υψηλό κόστος.\nΣήμερα, ένα πρωτότυπο iPhone πρώτης γενιάς βγήκε σε δημοπρασία στο eBay και τα πρώτα κιόλας λεπτά η τιμή του είχε φτάσει τα 1.000 δολάρια. Ο πωλητής της συσκευής, που είναι από το Portland των ΗΠΑ δεν αναφέρει με σαφήνεια την προέλευση της συσκευής όμως.\nΟ ίδιος υποστηρίζει ότι το τηλέφωνο είναι του 2006 και είναι χειροποίητο στο Cupertino της Καλιφόρνια. Ζυγίζει 144,5 γρ., ενώ τα iPhone πρώτης γενιάς ζύγιζαν 135 γρ. Στο πίσω μέρος της συσκευής υπάρχουν διάφορες ενδείξεις για την έκδοση, αλλά και τις υποστηριζόμενες συχνοτικές μπάντες, ενώ τρέχει διάφορες δοκιμαστικές εκδόσεις λογισμικών.\nΑυτήν τη στιγμή, η τιμή του στη δημοπρασία έχει φτάσει στα 11.000 ευρώ περίπου.\nΤελευταία ενημέρωση: Τετάρτη, 29 Αυγούστου 2018, 22:00


«Το φθινόπωρο θα έχουμε εκλογές»\nΤελευταία ενημέρωση: 2022-06-23, 09:55:22\nΣτον Βόλο χθες ο αναπληρωτής γραμματέας της Κεντρικής Διοίκησης του ΣΥΡΙΖΑ -ΠΣ Γιώργος Βασιλειάδης\nΕκλογές τον Φεβρουάριο «βλέπει» ο αναπληρωτής γραμματέας της Κεντρικής Διοίκησης του ΣΥΡΙΖΑ -ΠΣ Γιώργος Βασιλειάδης, ο οποίος βρέθηκε χθες στον Βόλο με αφορμή την εκδήλωση για την υποδοχή νέων μελών της Νομαρχιακής Επιτροπής στην Ακτή ΝΟΒ.\nΣε συνέντευξη Τύπου που παραχώρησε νωρίτερα το μεσημέρι από τα γραφεία της Νομαρχιακής Επιτροπής ο κ. Βασιλειάδης είπε πως «η αβεβαιότητα που έχουν δημιουργήσει οι πολιτικές επιλογές της κυβέρνησης «θα την οδηγήσουν σε απόδραση το αμέσως επόμενο διάστημα και συγκεκριμένα το Φθινόπωρο».\nΟ αναπληρωτής γραμματέας της Κεντρικής Διοίκηση του ΣΥΡΙΖΑ εξαπέλυσε επίθεση στην κυβέρνηση για την ακρίβεια.\n«Δεν φταίνε μόνο οι εξωγενείς παράγοντες. Είναι η νεοφιλελεύθερη πολιτική που ακολουθείται από τον Ιούλιο του 2019 και μετά, με αποτέλεσμα η Ελλάδα να έχει σπάσει ρεκόρ στις αυξήσεις του ρεύματος. Η Ελλάδα δεν αξιοποίησε ευρωπαϊκά εργαλεία που είχε στη διάθεσή της για να κάνει κρατικές παρεμβάσεις», σημείωσε.\nΟ ίδιος αναφερόμενος στα επιδόματα είπε πως αυτά «ήταν ένα κακό σπυρί επί ΣΥΡΙΖΑ και τώρα η κυβέρνηση καλύπτει τις ανάγκες της με αυτά».\nΟσον αφορά στα εθνικά θέματα και τα ελληνοτουρκικά, ήταν επίσης επικριτικός κάνοντας λόγο για «ΙΧ πολιτική», που, όπως είπε, στηρίζεται στις αποφάσεις ενός μόνο ανθρώπου.\nΟ κ. Βασιλειάδης αναφέρθηκε στη συνέχεια στα οργανωτικά του κόμματος και σημείωσε πως ο ΣΥΡΙΖΑ 6πλασίασε τα μέλη του και έστειλε ένα ηχηρό μήνυμα στην κυβέρνηση, ενώ σημείωσε πως το κόμμα δεν θα σταματήσει να έχει ανοιχτές πόρτες και να αναπτύσσεται.\nΑπό την πλευρά του ο συντονιστής της Νομαρχιακής Επιτροπής Μαγνησίας του ΣΥΡΙΖΑ Ματθαίος Δραμητινός υποστήριξε πως “όσο κάθεται αυτή η κυβέρνηση κάνει ζημιά”.\n«Η πανδημία άφησε πίσω 30.000 νεκρούς και απογύμνωσε τα νοσηλευτικά ιδρύματα», επισήμανε χαρακτηριστικά.\nΟ ίδιος εκτίμησε πως η κυβέρνηση θα πάει γρήγορα σε εκλογές και τόνισε πως το κόμμα έχει τεθεί σε εκλογικό συναγερμό για νικηφόρο αποτέλεσμα.\nΚομβικής σημασίας ο Βόλος για τις εκλογές\nΣε εκλογική ετοιμότητα τίθεται ο ΣΥΡΙΖΑ προκειμένου ενόψει εκλογών να καταρτήσει δυνατά ψηφοδέλτια. Ερωτηθείς σχετικώς για τις εκλογές στον Δήμο Βόλου ο κ. Βασιλειάδης είπε:\n«Ο Βόλος είναι μια μεγάλη πόλη με ιδιαίτερα χαρακτηριστικά και ιδιαίτερες αυτοδιοικητικές διατάξεις. Επομένως, είναι δεδομένο ότι για μας έχει βαρύνουσα σημασία και θα παίξει κομβικό ρόλο στον σχεδιασμό μας. Πρόσθεσε, ωστόσο, ότι στην παρούσα φάση δεν μπορεί να ειπωθεί κάτι παραπάνω».\nΣε κάθε περίπτωση επισήμανε πως τα ψηφοδέλτια του ΣΥΡΙΖΑ θα καθρεφτίζουν το σύνολο της προοδευτικής τοπικής κοινωνίας.


Π.Ε.Α.Ε.: Την Τρίτη 22/2 και την Τετάρτη 23/2 Απεργούμε!\nΤην Τρίτη 22/2 και την Τετάρτη 23/2 Απεργούμε!\nΓιατί οι συγχωνεύσεις και το κλείσιμο των σχολείων, οι 30 μαθητές ανά τάξη, τα νέα αναλυτικά προγράμματα δεν είναι δική μας επιθυμία, αλλά απόφαση αυτών που θέλουν τους μαθητές εκτός σχολείου και το δημόσιο σχολείο διαλυμένο.\nΓιατί ο απλήρωτος και ελαστικά εργαζόμενος εκπαιδευτικός, ο εκπαιδευτικός που ζει στην εργασιακή ανασφάλεια και με τον διαρκή κίνδυνο της απόλυσης, ο εκπαιδευτικός όμηρος της αξιολόγησης χωρίς καμία παιδαγωγική ελευθερία δεν είναι ο εκπαιδευτικός που εμείς θέλουμε\nΓιατί το σχολείο της αγοράς και της αμάθειας, με τους γονείς να αναγκάζονται να βάζουν ολοένα και πιο βαθιά το χέρι στην τσέπη δεν είναι ένα σχολείο αντίστοιχο των αναγκών των μαθητών δεν είναι το σχολείο των απαιτήσεων μας.\nΓιατί η διάλυση των κοινωνικών παροχών, η διάλυση της υγείας, των συγκοινωνιών, της εκπαίδευσης δεν είναι για το δικός μας όφελος.\nΓιατί το ΔΝΤ, το Μνημόνιο, την Τρόικα δεν τη διαλέξαμε εμείς, αλλά οι τραπεζίτες και οι πολυεθνικές\nΤην Τρίτη και την Τετάρτη απεργούμε γιατί ξέρουμε ότι αυτή η κατάσταση δεν μπορεί να συνεχιστεί άλλο. Μόνο εμείς μπορούμε να την αλλάξουμε, προτάσσοντας το δίκαιο των αναγκών μας. Απεργούμε για να μπορούμε να κοιτάμε τους μαθητές μας στα μάτια, για να μπορούμε να υπερασπιζόμαστε το δημόσιο, δωρεάν σχολείο, για να μπορούμε να ζούμε με αξιοπρέπεια. Η μάχη αυτή είναι δύσκολη, αλλά θα τη δώσουμε όλοι μαζί και για αυτό θα την κερδίσουμε. Γιατί χαμένοι αγώνες είναι μόνο αυτοί που δε δόθηκαν.\n· Στη διάλυση της δημόσιας εκπαίδευσης, στις συγχωνεύσεις και στα κλεισίματα σχολείων\n· Στην ελαστική και απλήρωτη εργασία, στις περικοπές μισθών, επιδομάτων και συντάξεων\n· Στη κατάργηση των κοινωνικών παροχών και την ιδιωτικοποίηση της υγείας, και των συγκοινωνιών\nΌλοι και όλες στην πανεκπαιδευτική πορεία την Τρίτη, 22/2, 11π.μ. στα Προπύλαια και την Τετάρτη, 23/2, στην πανεργατική πορεία, 11π.μ., στο Μουσείο (Πατησίων)\nΧανιά, 10.30 π.μ., στην πλατεία Δημοτικής Αγοράς\nΠάτρα,1030π.μ. στο εργατικό κέντρο\nΙωάννινα, 1030π.μ. στο εργατικό κέντρο\nΘεσσαλονίκη, 930π.μ. στην Καμάρα\nΗράκλειο,930π.μ. στην πλ. Ελευθερίας\nΣυντονιστικό Ωρομίσθιων Αναπληρωτών


Πρωτάθλημα Αναβάσεων 2017 - 7. Ανάβαση Πορταριάς- preview- Με το ενδιαφέρον στα ύψη! - GRally\nΜε το ενδιαφέρον στα ύψη διεξάγεται το σαββατοκύριακο 23-24 Σεπτεμβρίου η Ανάβαση Πορταριάς, 7ος γύρος του Πανελληνίου Πρωταθλήματος Αναβάσεων, του πιο δημοφιλούς θεσμού στον εγχώριο μηχανοκίνητο αθλητισμό. Οι συμμετοχές έφτασαν τις 117, δείγμα του πόσο δημοφιλής είναι ο αγώνας του Πηλίου, που πάντα συγκεντρώνει μεγάλο αριθμό θεατών!\nΣτην αγαπημένη διαδρομή οδηγών και θεατών των 3,1 χιλιομέτρων που καταλήγει στο γραφικό χωριό της Πορταριάς, θα ανέβουν οι διαγωνιζόμενοι το Σάββατο για τις τρεις περιόδους χρονομετρημένων δοκιμαστικών με ώρα εκκίνησης στις 12.00 και το δρόμο να κλείνει για τους θεατές μία ώρα νωρίτερα. Ο αγώνας θα διεξαχθεί την Κυριακή στις 10:00, με τον οδηγό κάθε κατηγορίας που θα σημειώσει τον ταχύτερο χρόνο στα δύο χρονομετρημένα περάσματα να αναδεικνύεται νικητής! Ο δρόμος για όσους θελήσουν να παρακολουθήσουν την Ανάβαση θα κλείσει την Κυριακή στις 09:00 και φροντίστε να είστε όλοι έγκαιρα εκεί!\nΗ Ανάβαση Πορταριάς είναι αυτή που παραδοσιακά κρίνει τους περισσότερους τίτλους, με το 2017 να αποτελεί πιθανότατα την εξαίρεση στον κανόνα, αφού οι διαφορές στους βαθμολογικούς πίνακες είναι τέτοιες που θα χρειαστεί να περιμένουμε μέχρι τον τελευταίο αγώνα για να μάθουμε τους Πρωταθλητές στις περισσότερες κατηγορίες! Ήδη το πρώτο πρωτάθλημα του 2017 εξασφάλισε στον Ομαλό ο Μάριος Ηλιόπουλος (Ford Fiesta WRC) στην κατηγορία Formula Saloon, ενώ πρωταθλητής αναδείχτηκε στην κατηγορία Ε και ο Γιώργος Κεχαγιάς (Ford Sierra RS500), αμφότεροι για δεύτερη συνεχή χρονιά! Αντίστοιχα, τα κύπελλα στην κλάση τους κατέκτησαν οι Βασίλης Ρέκκας (Citroen Saxo) (N/2), Θανάσης Κουρνιάτης (Ford Escort RS) (E/11) και Γιάννης Παράβαλος (Toyota Yaris) (A/5). Είναι δε τέτοια η σημασία του αγώνα για τους οδηγούς που όλοι οι παραπάνω θα δώσουν κανονικά το παρών, παρά το γεγονός ότι δεν έχουν οι περισσότεροι βαθμολογικό ενδιαφέρον.\nΗ μεγάλη «κόντρα» θα γίνει στην ομάδα Α! Ούτε λίγο, ούτε πολύ 4 οδηγοί διεκδικούν τον τίτλο της κατηγορίας με αρκετές μάλιστα πιθανότητες και θα διεκδικήσουν τη νίκη και στην Πορταριά. Ο Λεωνίδας Κύρκος (Ford Escort WRC) αποτελεί το φαβορί, με τους Μιχάλη Ευθυμίου (Ford Escort WRC), Παναγιώτη Λιώρη (Mitsubishi Lancer Evo VI) και Ανδρέα Ντόφη (Mitsubishi Lancer Evo VIII) να θέλουν να κερδίσουν τον πολυπρωταθλητή και να πάρουν το πάνω χέρι στη μάχη του τίτλου.\nΓια ακόμα έναν αγώνα «επικές» αναμένονται οι μονομαχίες στην Α έως 2 λίτρα με πρωταγωνιστές τους διεκδικητές του τίτλου Σπύρο Βοργιά (Peugeot 106) και Βασίλη Μπάτζανο (Citroen Saxo), αλλά και πολλούς ακόμα οδηγούς της Α/6 και της Α/7. Οι 1600αρηδες Βαγγέλης Τσιούρης (Peugeot 106) και Δημήτρης Δέγλερης (Peugeot 106) θα κυνηγήσουν τη νίκη, με τον τελευταίο να επιστρέφει μετά από μεγάλο διάστημα απουσίας. Στη μάχη θα βρεθούν και οι τρεις οδηγοί της Α/7 που διεκδικούν επί ίσοις όροις το κύπελλο της κλάσης, ο Σταύρος Χατούπης (Opel Corsa Kit Car), Αλέξανδρος Τσιόγκας (Peugeot 106 Maxi) και Γιάννης Καλαϊτζιάν (Ford Puma Kit Car). Επίσης, επανεμφανίζεται ο πρωταθλητής της κατηγορίας το 2014 Γιάννης Ζαγάρης με Citroen Saxo Kit Car και δεν θα αποτελέσει έκπληξη να τον δούμε στο ψηλότερο σκαλί του βάθρου.\nΣτην Ομάδα Ν, οι Γιάννης Ποτουρίδης (Mitsubishi Lancer Evo IX) και Κώστας Κάκος (Mitsubishi Lancer Evo IX) που διεκδικούν το πρωτάθλημα θα βρουν στο δρόμο τους τον περσινό νικητή Σταμάτη Κατσίμη (Mitsubishi Lancer Evo IX) αλλά και τον τοπικό Απόστολο Βιδούρη (Mitsubishi Lancer Evo IX). Στα 2λιτρα της ίδιας ομάδας, μπορεί ο Γιάννης Φωτεινέλης (Honda Civic Type R) να αποτελεί το φαβορί για νίκη και τίτλο, στη Ν/2 όμως αναμένεται «σφαγή»! Δεκαεπτά οδηγοί θα διεκδικήσουν τη νίκη, με τον κυπελλούχο Βασίλη Ρέκκα (Citroen Saxo VTS) που δεν θα έχει το άγχος των βαθμών να βρίσκει απέναντι του τους Σάκη Γιαννούλη (Peugeot 106), Κώστα Τασούλα (Peugeot 106), Δήμο Παναγουλόπουλο (Peugeot 106) και αρκετούς ακόμα saxorallάκηδες ικανούς για διάκριση!\nΟ Γιώργος Κεχαγιάς (Ford Sierra RS 500) αποτελεί το φαβορί στην ομάδα Ε, ενώ στην Ε έως 2 λίτρα τους βαθμούς για τον τίτλο θα διεκδικήσουν ο 1600αρης Παντελής Βασιλειάδης (Citroen AX) με τον 2000αρη Θανάση Κουρνιάτη (Ford Escort RS). Δυνατότητες να διεκδικήσουν θέση στο βάθρο και, γιατί όχι, στο ψηλότερο σκαλί του, έχουν και οι Γιάννης Κωνσταντινίδης (Citroen ZX Kit Car– E11), Γιώργος Ξενοκώστας (Peugeot 106- E10), Παναγιώτης Μπιμπίκας (VW Golf– E11), Γιώργος Μπαλντούνης (Ford Escort RS– E11) και «Κανέλλος» (Peugeot 106- E11).\nΟ Μάριος Ηλιόπουλος (Ford Fiesta WRC) αποτελεί το ακλόνητο φαβορί της κατηγορίας formula saloon που συγκέντρωσε αυτή τη φορά αρκετά δυνατά Evo με τους οδηγούς τους Κώστα Λαζαρίδη, Pete Παρθένη και Αργύρη Τσούλο να διεκδικούν το καλύτερο αποτέλεσμα. Στα δικίνητα της saloon θα αναμετρηθούν σε ακόμα μια Ανάβαση οι Αντώνης Σταφυλοπάτης (Opel Astra OPC) και Ντίνος Ζυγογιάννης (Audi A3), ενώ το κερασάκι στην τούρτα θα είναι οι ατέλειωτες πλαγιολισθήσεις που θα προσφέρουν στους θεατές οι αρκετοί ντριφτάδες που θα ανεβούν στην Πορταριά!\nΣτο Πήλιο θα πραγματοποιηθούν παράλληλα ο 3ος και 4ος γύρος του Ενιαίου ΣΟΑΑ με 17 συμμετέχοντες να οδηγούν πανομοιότυπα Skoda Fabia. Οι Νίκος Ζάχος και Μίλτος Κύρκος θα αντιμετωπίσουν τους juniors Στράτο Κυρλαγκίτση, Γιάννη Ποτουρίδη, Γιάννη Χαραλαμπόπουλο και οι μονομαχίες τους αναμένονται σκληρές, χωρίς να αποκλείονται οι εκπλήξεις!\nΝα ευχηθούμε να απολαύσουμε έναν όμορφο αγώνα, στην καλύτερη ίσως Ανάβαση του Πρωταθλήματος!\nPrevious PostERC 2017- 07. Rally di Roma Capitale – review: Bouffier x 2!\nNext PostΆσφαλτος 2017 – Περιφ. Κρήτης – 3. Ράλλυ Σπριντ Ποταμιές – preview: Η συνέχεια στο Ηράκλειο!


Hellenic Flag Hellenic Foundation ΙΔΡΥΜΑ ΕΛΛΗΝΙΣΜΟΥ: ΕΥΧΕΣ ΠΟΛΛΕΣ ΓΙΑ ΔΗΜΙΟΥΡΓΙΑ ΚΑΙ ΔΗΜΟΣΙΑ ΠΡΟΣΦΟΡΑ\nΗ ΠΡΟΣΦΟΡΑ ΘΕΛΕΙ ΠΑΝΤΑ ΕΝΑ ΠΡΟΣΩΠΟ ΜΕ ΑΘΩΟΤΗΤΑ ΚΙΝΗΤΡΩΝ\nΥπάρχουν Πολλές Άξιες Ελληνίδες (και άξιοι Ελληνες) με ευγενικά και άδολα αισθήματα, που δικαιώνονται μέσα από την χαρά της Δημιουργίας και της Προσφορας προς τον Ανθρωπο. Κάποιοι ήρθαν σε αυτό τον Κόσμο για να προσφέρουν και κάποιοι για να πάρουν. Οι Πρώτοι ονομάζονται Αλτρουιστές, οι τελευταίοι ιδιοτελείς - "ιδιώτες".\nΣήμερα Δευτέρα 27 Ιουνίου Αναλαμβάνει την Προεδρία ενός Ομίλου ενας δικός μας ανθρωπος που απο σεμνότητα δεν δημοσιοποιει όνομα. Εμείς ευχόμαστε κάθε επιτυχία και κάθε δικαίωση.\nΕτικέτες ΔΗΜΙΟΥΡΓΙΑ, ΠΡΟΕΔΡΟΣ, ΠΡΟΕΔΡΟΣ ΟΜΙΛΟΥ


Το Gesmitá στα ελληνικά σημαίνει γέμισμα και προφέρεται yemista. Είναι κόκκινες ή / και πράσινες πιπεριές γεμιστές με πάστα φτιαγμένη με ανάμειξη ρυζιού με σοταρισμένο κρεμμύδι, ψιλοκομμένο μαϊντανό, θρυμματισμένη ντομάτα και θρυμματισμένη φέτα. Όλα αυτά καρυκεύονται με ελαιόλαδο και αλάτι και ψήνονται. Τέλος, σερβίρεται κρύο. Έχετε όλες τις πληροφορίες στο: «Γαστρονομία της Ελλάδας: τα πιο τυπικά πιάτα και επιδόρπια".


kastorass.blogspot.com: Τους απαγόρευσαν την είσοδο σε εστιατόριο γιατί... έτρωγαν πολύ! yt7RcBL2LbtVhTuhg5kcnuj7oIA\nΚι όμως ένα εστιατόριο απαγόρευσε την είσοδο σε δύο άνδρες επειδή έτρωγαν πολύ και...δεν άφηναν φιλοδώρημα!\nΥπάρχει όριο στο (ξανα)γέμισμα του πιάτου στα εστιατόρια με μπουφέ; Και όμως υπάρχει. Εστιατόριο στη Βρετανία, που φημίζεται για την απεριόριστη πρόσβαση στον μπουφέ του, απαγόρευσε για πάντα την είσοδο σε δύο φίλους.\nΟ Άντι Μάιλς και ο Τζορτζ Ντάλμον από το Μπράιτον δεν θα μπορέσουν να ξαναπατήσουν το πόδι τους στο εστιατόριο με ασιατική κουζίνα Gobi, επειδή έτρωγαν πάρα πολύ.\nΟ διευθυντής του εστιατορίου κατηγόρησε τους δύο άνδρες ότι συστηματικά έτρωγαν από πέντε πιάτα ο καθένας και δεν άφησαν φιλοδώρημα ούτε μια φορά επί δύο χρόνια. Έτρωγαν, λέει, τόσο πολύ, που δεν έμενε φαγητό για τους υπόλοιπους πελάτες.\nΟι δύο φίλοι απάντησαν πως δεν έτρωγαν πολύ, αλλά τα πιάτα του εστιατορίου ήταν πολύ μικρά. Επίσης, είπαν ότι το εστιατόριο θα έπρεπε να τους ευχαριστεί για τη διαφήμιση που του έκαναν.


Οι “περαστικοί” που θέλουν να εκλεγούν βουλευτές με τη ΝΔ, για να… παζαρέψουν (μετεκλογικά) την έδρα τους – Υστερόγραφα\nHome / Storytelling / Οι “περαστικοί” που θέλουν να εκλεγούν βουλευτές με τη ΝΔ, για να… παζαρέψουν (μετεκλογικά) την έδρα τους\nPosted on January 08, 2018, 8:24 pm\nΜε αφορμή την επέτειο εκλογής του Κυριάκου Μητσοτάκη στην ηγεσία της Νέας Δημοκρατίας, τέτοιες μέρες πριν από δυο χρόνια, έχει αξία να ανακαλέσει κανείς στη μνήμη μια ενδιαφέρουσα αποστροφή του διαδόχου του Αντώνη Σαμαρά στην ηγεσία της παράταξης που ίδρυσε ο Εθνάρχης Κωνσταντίνος Καραμανλής, Βαγγέλη Μεϊμαράκη. Του μεγάλου ηττημένου εκείνης της αναμέτρησης.\nΑρκετοί από αυτούς άλλωστε, αν όχι όλοι, ψήφισαν και στις εκλογές για το Κίνημα Αλλαγής. Είπαμε: Ελαστικές συνειδήσεις, ελαστική ηθική. Περαστικοί…\nβουλευτικές λίστες εκλογές Νέα Δημοκρατία υποψήφιοι


August | 2018 | Φωτογραφία | Page 2\n19 Αυγούστου, παγκόσμια μέρα της Φωτογραφίας\nAugust 19, 2018 Ιστορία της Φωτογραφίας19 Αυγούστου, Παγκόσμια Ημέρα της Φωτογραφίαςdimitrios\nΧρόνια πολλά σε όλους τους Φωτογράφους και σε όσους αγαπούν την φωτογραφία\nΜε την σημερινή μου επετειακή μου ανάρτηση την παγκόσμια μέρα της φωτογραφίας θέλω να θυμίσω και να τιμήσω έναν από τους πρωτοπόρους της φωτογραφίας που είναι άγνωστος στο ευρύ κοινό. Ενώ για τους υπόλοιπους πρωτοπόρους όλο και θα δούμε κάποιο άρθρο να τους αφιερώνεται ή κάποιο δημοσίευμα εδώ και εκεί, ειδικά μέρες σαν την σημερινή. Το τιμώμενο πρόσωπο στην σημερινή μου ανάρτηση είναι ο Thomas Wedgwood (1771 – 1805).\nΑναμνηστική πλάκα για τον πρωτοπόρο της Φωτογραφίας Thomas Wedgwood\nΟ Thomas Wedgwood γεννήθηκε στην Αγγλία το 1771 σε μια οικογένεια με μεγάλη παράδοση στην κεραμική και ίδιος είχε την τύχη να μεγαλώσει σε ένα σπουδαίο κύκλο από επιστήμονες και καλλιτέχνες, χωρίς υπερβολή ανάμεσα σε μερικά από τα σπουδαιότερα μυαλά της εποχής του. Χαρακτηριστικό πιστεύω για τον οικογενειακό/κοινωνικό του κύκλο είναι ότι η 5 χρόνια μεγαλύτερη αδερφή του Susannah Wedgwood, παντρεύτηκε τον Robert Darwin , γιό μιας πολύ φιλικής οικογένειας, δηλαδή τα παιδιά μεγάλωναν σχεδόν μαζί, την οικογένεια του Erasmus Darwin. Ναι η Susannah Wedgwood Darwin ήταν η μαμά του Δαρβίνου. Ο θείος του δυστυχώς δεν πρόλαβε να γνωρίσει τον ανιψιό του καθώς ο Κάρολος Δαρβίνος γεννήθηκε το 1809. Αλλά ούτε η μαμά πρόλαβε να χαρεί τον σπουδαίο γιό της καθώς πέθανε το 1817.\nΟ Thomas Wedgwood είχε την ατυχία να γεννηθεί ασθενικός . Προβλήματα υγείας τον βασάνιζαν σε όλη την σύντομη ζωή του. Ναι αυτό το πρωτοπόρο και ανήσυχο πνεύμα έζησε μόλις 34 χρόνια. Ανεξάρτητα από τα προβλήματα υγείας και την σύντομη ζωή του ο Wedgwood ασχολήθηκε με τον φωτοευαίσθητο νιτρικό άργυρο. Η επιτυχία ήρθε όταν άλειψε νιτρικό άργυρο σε δέρμα. Με φωτογράμματα, αλλά και με την προσπάθεια να καταγράψει το φωτογραφικό είδωλο από την Camera Opscura. Τα πειράματα του ήταν πετυχημένα σε κάποιο βαθμό, καθώς κατάφερε να καταγράψει εικόνες. Όμως επειδή δεν ήξερε πως να τις στερεώσει, τελικά σκοτείνιαζαν μόλις τις έβλεπε στο φως.\nΌλα αυτά περιγράφονται σε ένα άρθρο που έγραψε ο νεαρός φίλος του Sir Humphry Davy (1778 – 1829) που εξελίχθηκε σε έναν από τους σπουδαιότερους χημικούς όλων των εποχών. Το άρθρο που δημοσιεύτθηκε το 1802, είχε τίτλο An Account of a Method of Copying Paintings upon Glass, and of Making Profiles, by the Agency of Light upon Nitrate of Silver, with observations by Humphrey Davy. Invented by T. Wedgwood. Αυτό το άρθρο και μερικές επιστολές του Thomas Wedgwood , αλλά και μια απαντητική ευχαριστήρια επιστολή του σπουδαίου James Watt (1736–1819), που έχει χρονολογηθεί τουλάχιστον στα 1799 και “… Αγαπητέ κύριε, σας ευχαριστώ για τις οδηγίες σας σχετικά με τις εικόνες αργύρου για τις οποίες, όταν επιστρέψω στο σπίτι, θα κάνω μερικά πειράματα”, μας έχουν βεβαιώσει για τα επιτυχημένα αποτελέσματα στους πειραματισμούς του Wedgwood.\nΈτσι πάρα πολλοί ιστορικοί πλέον τον συμπεριλαμβάνουν στους πρωτοπόρους της φωτογραφίας και τον ονομάζουν μάλιστα και τον πρώτο φωτογράφο. Δικαίως κατά την άποψη μου γιατί ο Niepce είχε την τύχη να έχει σωθεί η γνωστή πρώτη φωτογραφία του από τα 1826. Την ύπαρξη της την ξέραμε όμως πριν την ανακαλύψουμε δεν θα μπορούσαμε να την αγνοήσουμε από ιστορική άποψη ακόμη και αν δεν την βρίσκαμε ποτέ. Το ίδιο και για την πρώτη φωτογραφία του Daguerre που κλάπηκε και έχει εξαφανιστεί, δεν μπορούμε να μην την συμπεριλαμβάνουμε στην ιστορία μας. Έτσι ο άτυχος Thomas Wedgwood ήταν ο πρώτος φωτογράφος, αλλά χωρίς φωτογραφίες που να αποδεικνύουν την επιτυχία των πειραματισμών του. Χρόνια μας πολλά!\nΑπό τι εξαρτάται το βάθος πεδίου\nAugust 16, 2018 Μαθήματα Φωτογραφίας, Φωτογραφική ΤεχνικήΟι παράγοντες που επηρεάζουν το βάθος πεδίουdimitrios\nΟι παράγοντες που επηρεάζουν το βάθος πεδίου\nΣε προηγούμενη ανάρτηση εξήγησα τι είναι το βάθος πεδίου στην φωτογραφία. Ο λόγος για τον οποίο έχουμε βάθος πεδίου στην φωτογραφία είναι ο οριακός κύκλος σύγχυσης. Δηλαδή η διακριτική ικανότητα του ανθρώπινου ματιού. Ενώ όλα τα σημεία ενός φωτεινού ειδώλου που βρίσκονται εκτός εστίασης, οι φωτογραφικοί φακοί τα αποδίδουν σαν κύκλους το ανθρώπινο μάτι μπορεί να δει αυτούς τους κύκλους από ένα μέγεθος και πάνω, από ένα μέγεθος και κάτω τους κύκλους τους βλέπει σαν σημεία. Όταν είναι μεγαλύτεροι από τον οριακό κύκλο σύγχυσης τους βλέπει σαν κύκλους, όταν είναι μικρότεροι τους βλέπει σαν σημεία και δημιουργείται το βάθους πεδίου. Όλοι οι παράγοντες που επηρεάζουν το βάθος πεδίου στην φωτογραφία στην ουσία επηρεάζουν τον οριακό κύκλο σύγχυσης.\nΕπειδή το βάθος πεδίου έχει να κάνει με την μεγέθυνση της φωτογραφίας μιας και εξαρτάται από την διακριτική ικανότητα της ανθρώπινης όρασης, οτιδήποτε αλλάζει αυτή τη μεγέθυνση, επηρεάζει και το βάθος πεδίου.\nΤο πρώτο που επηρεάζει το βάθος πεδίου είναι το μέγεθος του αισθητήρα στο οποίο φωτογραφίζουμε, όσο πιο μεγάλο το μέγεθος του αισθητήρα, τόσο μικρότερο το βάθος πεδίου. Ακριβώς το ίδιο ίσχυε την παλιότερη εποχή με το φιλμ. Αυτό έχει σαν αποτέλεσμα να είναι ευκολότερο για αισθητήρες με μικρό μέγεθος να μας δίνουν μεγάλο βάθος πεδίου και αντίστοιχα για αισθητήρες με μεγάλο μέγεθος να μας δίνουν μικρό βάθος πεδίου, οπότε ανάλογη είναι η επιλογή μας σε σχέση με το είδος της φωτογραφίας που θέλουμε.\nΑπόσταση μηχανής – αντικειμένου\nΈνας σημαντικός παράγοντας που επηρεάζει το βάθος πεδίου είναι το σε ποια απόσταση έχουμε εστιάσει. Αν έχουμε εστιάσει κοντά, δηλαδή η απόσταση μας από το θέμα μας είναι μικρή, το βάθος πεδίου είναι μικρό. Αν έχουμε εστιάσει μακριά, δηλαδή η απόσταση μας από το θέμα μας είναι μεγαλύτερη το βάθος πεδίου μεγαλώνει και γίνεται ακόμη μεγαλύτερο όσο εστιάζουμε προς το άπειρο του φακού.\nΤο διάφραγμα του φακού\nΑυτόν τον παράγοντα τον έχουμε εξηγήσει και στους φακούς. Όσο ανοίγει το διάφραγμα τόσο μικραίνει το βάθος πεδίου ή όσο κλείνει το διάφραγμα τόσο μεγαλώνει το βάθος πεδίου. Είναι ο ευκολότερο τρόπος για τον φωτογράφο για να επηρεάσει το βάθος πεδίου. Όμως δεν είναι ο μόνος όπως πιστεύουν λανθασμένα πολλοί και αυτό είναι σπουδαία γνώση στα χέρια του φωτογράφου. Ακριβώς επειδή το διάφραγμα θεωρείται ο σημαντικός παράγοντας που επηρεάζει το βάθος πεδίου, αρκετοί φακοί (όλοι στο παρελθόν, όλο και λιγότεροι στις μέρες μας), σημείωναν τις περιοχές του βάθος πεδίου πάνω στο φακό σε σχέση με τις αποστάσεις εστίασης.\nΌσο πιο ευρυγώνιος είναι ο φακός τόσο μεγαλύτερο βάθος πεδίου θα έχουμε στις φωτογραφίες μας. Αυτό γίνεται ακόμη μεγαλύτερο στους fisheye, ενώ αντίθετα στους τηλεφακούς το βάθος πεδίου μικραίνει, όσο μεγαλύτερος ο τηλεφακός σε mm τόσο μικρότερο είναι το βάθος πεδίου.\nΜέγεθος παρατήρησης της φωτογραφίας\nΕνώ οι προηγούμενοι παράγοντες που επηρεάζουν το βάθος πεδίου έχουν να κάνουν περισσότερο με την καταγραφή της φωτογραφίας, οι επόμενοι δύο έχουν να κάνουν περισσότερο με την παρατήρηση της. Αυτό συμβαίνει όπως έχουμε πει γιατί το βάθος πεδίου είναι μια ψευδαίσθηση που έχει άμεση σχέση με την διακριτική ικανότητα της ανθρώπινης όρασης. Για αυτό το λόγο όταν παρατηρούμε την φωτογραφία μας στην οθόνη της φωτογραφικής μηχανής το βάθος πεδίου φαίνεται μεγαλύτερο, ενώ αν την δούμε μεγαλύτερη σε μια οθόνη υπολογιστή ή τυπωμένη σε μεγαλύτερη διάσταση τότε παρατηρούμε ότι το βάθος πεδίου μειώνεται ή ακόμη χειρότερα η φωτογραφία δεν είναι καν εστιασμένη.\nΑπόσταση παρατήρησης της φωτογραφίας\nΓια τον ίδιο ακριβώς λόγο τα προβλήματα στην εστίαση φαίνονται περισσότερο όταν παρατηρούμε από κοντά μια φωτογραφία, ενώ φαίνονται λιγότερο ή καθόλου όταν την κοιτάμε από πιο μακριά. Πάντα υπάρχει μια ιδανική απόσταση για να παρατηρήσουμε μια φωτογραφία δεδομένου μεγέθους που είναι συνήθως το μήκος της διαγωνίου της, αλλά η ουσία είναι ότι όσο πλησιάζουμε το βάθος πεδίου μικραίνει, ενώ όσο απομακρυνόμαστε το βάθος πεδίου μεγαλώνει.\nΤο φωτόμετρο της φωτογραφικής μηχανής\nAugust 10, 2018 Μαθήματα Φωτογραφίας, Φωτογραφική Τεχνικήτο φωτόμετρο της μηχανής, τρόποι φωτομέτρησης στην φωτογραφική μηχανή, Φωτόμετροdimitrios\nΦωτόμετρο, τρόποι μέτρησης στη μηχανή\nΌλες οι σύγχρονες φωτογραφικές μηχανές διαθέτουν μια ενσωματωμένη συσκευή που ονομάζεται φωτόμετρο. Το φωτόμετρο μετράει το φως και μας δείχνει αν έχουμε βάλει τις σωστές ρυθμίσεις στην χειροκίνητη λειτουργία της μηχανής (M) δείχνοντας μας σε συνεχόμενη ροή μια ένδειξη της μορφής – (πλην-υποέκθεση) 0 (μηδέν-σωστή έκθεση) + (συν-υπερέκθεση). Αυτές τις ενδείξεις τις βλέπουμε και στις οθόνες με τις πληροφορίες, αλλά και στο σκόπευτρο. Όσο πιο κοντά στο μηδέν βρίσκεται η ένδειξη που βλέπουμε, τόσο σωστότερη θα είναι η έκθεση (πάντα σύμφωνα με το φωτόμετρο).\nΤο φωτόμετρο έχει διάφορους τρόπους λειτουργίας που θα τους δούμε παρακάτω, αλλά σημαντικό για τον φωτογράφο είναι να καταλάβει τον τρόπο που λειτουργεί γενικά αυτή η συσκευή ώστε να μπορεί να καταλάβει και τις φορές που οι ενδείξεις της θα είναι λάθος. Το ενσωματωμένο φωτόμετρο της φωτογραφικής μηχανής είναι φωτόμετρο ανακλώμενου φωτισμού. Δηλαδή μετράει το φως που στέλνουν τα αντικείμενα προς την μηχανή μας. Το φωτόμετρο της μηχανής είναι μια χαζή συσκευή που πιστεύει ότι όλα τα αντικείμενα ανακλούν το 18% από το φως που δέχονται (αντικείμενα με τονικότητα μέσο τόνο του γκρι). Αν ο μέσος όρος των αντικειμένων είναι όντως μέσος τόνος του γκρι ή σχεδόν τέτοιος τότε οι φωτογραφίες βγαίνουν σωστές φωτιστικά, αν όχι βγαίνουν λάθος και χρειάζονται διόρθωση. Για να σας δώσω ένα παράδειγμα αν φωτογραφίζουμε μια σκακιέρα που η μέση τονικότητα των άσπρων και μαύρων τετραγώνων τείνουν στον μέσο τόνο του γκρι, ή ένδειξη του φωτόμετρου θα είναι σωστή. Αν φωτογραφίζουμε σκηνές σε χιονισμένα τοπία το πιθανότερο είναι το φωτόμετρο να μας δίνει λάθος ενδείξεις. Για να μην κάνει πολλά λάθη υπάρχει μια λειτουργία του φωτόμετρου που προσπαθεί να το κάνει λίγο έξυπνο και να βγάζει τις περισσότερες φορές καλά αποτελέσματα, η πολυζωνική λειτουργία μέτρησης.\nΠολυζωνική λειτουργία του φωτόμετρου\nΗ Nikon στις φωτογραφικές της μηχανές αυτή την λειτουργία την ονομάζει Matrix, η Canon «με αποτίμηση», η Sony Multi, οι υπόλοιποι κατασκευαστές ο καθένας με το δικό του χαρακτηρισμό. Το φωτόμετρο χωρίζει το κάδρο σε ζώνες και έχει ενσωματωμένες πληροφορίες για την αξία της κάθε ζώνης/περιοχής. Είναι η λειτουργία του φωτόμετρου που τις περισσότερες φωτογραφικές περιπτώσεις θα τις αντιμετωπίσει με επιτυχία. Οπότε είναι καλό ο αρχάριος φωτογράφος να ξεκινάει με ρυθμισμένο το φωτόμετρο σε αυτή την επιλογή.\nΛειτουργία του φωτόμετρου, Κεντρικά ζυγισμένη/Μέσου όρου\nΜια άλλη επιλογή στην λειτουργία του φωτόμετρου είναι όταν δίνεται βάρος στην κεντρικά ζυγισμένη περιοχή ή στον μέσο όρο των φωτιστικών αξιών στην εικόνα μας. Αυτές οι επιλογές είναι προίκα από τις παλιότερες φωτογραφικές μηχανές που διέθεταν στο φωτόμετρο τους μόνο αυτή την λειτουργία. Χρήσιμη όπως ισχυρίζονται πολλοί όταν το θέμα μας είναι στο κέντρο του κάδρου. Άχρηστο κατά την άποψη μου όταν δουλεύει σωστά η πολυζωνική επιλογή.\nΛειτουργία του φωτόμετρου με μερική μέτρηση\nΣτη μερική μέτρηση (partial) το φωτόμετρο μετράει μι μικρή περιοχή από το κάδρο μας. Υπάρχουν φωτογραφικές μηχανές που μας δίνουν την δυνατότητα να ρυθμίσουμε σε μοίρες αυτήν την περιοχή κάνοντας την μεγαλύτερη ή μικρότερη και αυτό μας φέρνει στην επόμενη λειτουργία μέτρησης του φωτόμετρου που είναι η καλύτερη όταν το φωτόμετρο μετράει μικρές περιοχές της εικόνας.\nΣημειακή λειτουργία του φωτόμετρου (spot)\nΓια ψαγμένους φωτογράφους που θέλουν να έχουν τον απόλυτο έλεγχο της έκθεσης υπάρχει η σημειακή επιλογή με την οποία μπορούμε να φωτομετρίσουμε μικρές περιοχές της εικόνας/κάδρου και έτσι να αποφασίσουμε με ακρίβεια την έκθεση. Για να μπορεί κάποιος να χρησιμοποιήσει με σωστό τρόπο την σημειακή φωτομέτριση πρέπει να έχει καταλάβει άριστα τα της υπερέκθεσης/υποέκθεσης, τις διαφορές των στοπ και τα της αμοιβαιότητας στην φωτογραφία. Πρέπει να έχει καταλάβει επίσης λίγα πράγματα για τις τονικότητες από το περίφημο ζωνικό σύστημα του κυρίου Ancel Adams, προσαρμοσμένο βέβαια στην ψηφιακή εποχή.\nΕξαφάνιση καλωδίου σε δευτερόλεπτα\nAugust 9, 2018 Μαθήματα Φωτογραφίας, Φωτογραφική ΤεχνικήΕξαφάνιση καλωδίου από φωτογραφία σε δευτερόλεπτα, Ψηφιακή επεξεργασία Content Awaredimitrios\nΨηφιακή επεξεργασία Content Aware στο photoshop\nΌσοι παρακολουθείτε τα άρθρα μου στο blog και τις αναρτήσεις μου γενικά στα social media θα έχετε παρατηρήσει ότι σπάνια ασχολούμαι με την ψηφιακή επεξεργασία. Ο λόγος είναι ότι δεν θέλω να τρώω χρόνο στον υπολογιστή, αλλά φωτογραφίζοντας και αυτό με έχει οδηγήσει από τις δυνατότητες της ψηφιακής επεξεργασίας να χρησιμοποιώ τα απολύτως χρήσιμα και απαραίτητα και κυρίως τα εργαλεία που είναι γρήγορα.\nΔύο τέτοια εργαλεία θα σας παρουσιάσω σήμερα. Αφορμή στάθηκε ότι το πρωί που ξύπνησα και βγήκα στην πλατεία του χωριού είδα αυτήν ωραία ανατολή με αυτά τα ωραία σύννεφα. Δυστυχώς όμως υπήρχε αυτό το καλώδιο στην μέση όταν τραβούσα φωτογραφία με τον ευρυγώνιο και προσπαθούσα να συμπεριλάβω όλη αυτή την ομορφιά. Όταν προσπαθούσα να πάω κάτω από το καλώδιο, υπήρχε ένας σκυλάκος στο σπίτι εκεί μπροστά που εκνευρίζονταν με τον επισκέπτη με τα παράξενα εργαλεία στα χέρια και θα ξυπνούσε όλο το χωριό με τα γαυγίσματα του, έτσι αποτραβήχτηκα διακριτικά και τράβηξα την φωτογραφία με το καλώδιο μέσα σκεφτόμενος ότι θα το αφαιρέσω στο photoshop γρήγορα και απλά.\nΕδώ βλέπετε το πρωτότυπο που τράβηξε η μηχανή\nΣτο πρωτότυπο που τράβηξε η μηχανή υπάρχουν και κάποια μικρά στίγματα γιατί έχω αρκετό καιρό να πάω την μηχανή για καθάρισμα και έτσι έχουν μαζευτεί οι σκονίτσες. Ξεκινώντας να καθαρίσω αυτές τις σκονίτσες άρχισα να χρησιμοποιώ το εργαλείο Spot Healing Brush Tool. Ενώ τα στίγματα τα διόρθωσε τέλεια, δεν μπορώ να πω ότι τα κατάφερε τέλεια και με το καλώδιο. Το δοκίμασα με διάφορες σκληρότητες και μεγέθη. Για κάποιον που δεν είναι τελειομανής, ακόμη και αυτό το εργαλείο τα κατάφερε μια χαρά, αν σκεφτεί κανείς ότι σε δευτερόλεπτα τραβώντας μια απλή γραμμή με το ποντίκι, το καλώδιο εξαφανίζεται εντελώς, απλά στα σύννεφα κάποιες φορές άφηνε μια αδιόρατη γραμμή που με ενοχλούσε. Όταν συμβαίνει αυτό, έρχεται η στιγμή για το επόμενο εργαλείο.\nΕδώ βλέπετε την πρώτη διόρθωση που δεν με ικανοποίησε πλήρως\nΑπλά επιλέγουμε το καλώδιο με οποιοδήποτε εργαλείο επιλογής (εγώ το έκανα με το Lasso Tool )και μετά Edit – Fill…- Content-Aware και μαγικά το καλώδιο εξαφανίζεται για πάντα.\nΕδώ βλέπετε την τελική διόρθωση σαν να μην υπήρξε ποτέ καλώδιο\nΤα πολωτικά Φίλτρα\nAugust 8, 2018 Μαθήματα Φωτογραφίας, Φωτογραφική ΤεχνικήΠολωτικό φίλτρο, Τα πολωτικά φίλτραdimitrios\nΠολωτικό Φίλτρο – CPL\nΕνώ γενικά έχουμε πει ότι τα φωτογραφικά φίλτρα της παλιάς εποχής έχουν περάσει σε αχρηστία λόγω της ψηφιακής επεξεργασίας, ανάμεσα στα φίλτρα που είναι ακόμη χρήσιμα θα βρούμε και τα πολωτικά φίλτρα. Τα πολωτικά φίλτρα είναι διπλά. Το ένα βιδώνει πάνω στον φακό μας ενώ το άλλο μπορούμε να το περιστρέφουμε ελεύθερα αλλάζοντας το φωτογραφικό αποτέλεσμα.\nΑύξηση της αντίθεσης και του κορεσμού ανάμεσα στα σύννεφα και τον ουρανό με την χρήση πολωτικού φίλτρου\nΤι κάνει όμως το πολωτικό φίλτρο; Απλά με τις πολλαπλές επιστρώσεις του που λειτουργούν σαν μικρά φίλτρα αναγκάζει το φως να αποκτήσει ορισμένη κατευθυνση. Έτσι με την περιστροφή του πολωτικού φίλτρου ελέγχουμε τις αντανακλάσεις στην επιφάνεια του νερού, στις μεταλλικές επιφάνειες και στις γυάλινες επιφάνειες. Γενικά στις κάθε είδους γυαλιστερές επιφάνειες μπορούμε να έχουμε τον έλεγχο των ενοχλητικών για τις φωτογραφίες μας αντανακλάσεων.\nΈλεγχος των αντανακλάσεων σε γυάλινες επιφάνειες με την χρήση πολωτικού φίλτρου\nΈνα άλλο σημαντικό αποτέλεσμα που επιφέρουν στις φωτογραφίες μας τα πολωτικά φίλτρα είναι να αυξάνουν την αντίθεση ανάμεσα στον ουρανό και τα σύννεφα αλλά κυρίως αυξάνουν τον χρωματικό κορεσμό. Με όλα αυτά ένα πολωτικό φίλτρο είναι απαραίτητο στην φωτογραφική μας τσάντα. Προσοχή χρειάζεται στην χρήση του πολωτικού φίλτρου στους υπερευρυγώνιους φακούς καθώς μπορεί πολύ εύκολα να έχουμε ανομοιόμορφα αποτελέσματα ειδικά σε μεγάλα τμήματα της φωτογραφίας με ουρανό . Όταν θα αγοράσετε πολωτικό φίλτρο να σιγουρευτείτε ότι είναι Circular Polarizing γιατί παλιότερα υπήρχαν και Linear Polarizing που δημιουργούν πρόβλημα στις σύγχρονες φωτογραφικές μηχανές.\nΈλεγχος των αντανακλάσεων στην επιφάνεια του νερού με τη χρήση πολωτικού φίλτρου\nΟι φωτογραφικές μηχανές και οι φακοί που θα ήθελα να χρησιμοποιώ\nAugust 4, 2018 Κείμενα και Φωτογραφίεςdimitrios\nΟι φωτογραφικές μηχανές που θα χρησιμοποιούσα\nΑυτή η ανάρτηση είναι η συνέχεια της ανάρτησης που εξηγώ τι φωτογραφικό εξοπλισμό χρησιμοποιώ στα ταξίδια μου. Σας είχα υποσχεθεί την σημερινή. Δηλαδή τι φωτογραφικές μηχανές και φακούς θα χρησιμοποιούσα, αν φυσικά δεν με ένοιαζε το βάρος. Δηλαδή είχα ένα αχθοφόρο να μου κουβαλάει τον φωτογραφικό μου εξοπλισμό και επίσης τόσα πολλά χρήματα ώστε να μην με ενδιαφέρει η τιμή του εξοπλισμού.\nΗ πρώτη μου επιλογή για τις 2 ή τρείς φωτογραφικές μηχανές που θα είχα μαζί μου είναι η Nikon D850, γιατί δεν έχω δει καλύτερα αποτελέσματα σε κάποια άλλη ψηφιακή φωτρογραφική μηχανή. Για να το εξηγήσω καλύτερα, αυτό αφορά τελικά αρχεία .jpg στην μηχανή. Από σταθερούς φακούς θα ήθελα μόνο έναν 50αρι τον Nikon AF-S Nikkor 50mm f/1.4G. Στις 2 μηχανές θα είχα μόνιμα τους Nikon AF-S 16-35mm f/4 G ED VR και τον AF-S VR Zoom-NIKKOR 70-200mm f/2.8G IF-ED , ενώ θα υπήρχε σαν εναλλακτική και ο Nikon AF-S Nikkor 200-500mm f/5.6E ED VR. Για fisheye θα διάλεγα τον DX Nikon fisheye 10.5mm F2,8 DX και αναγκαστικά θα τραβούσα στην επιλογή DX αλλά με τα 45.7 μεγαπίξελ της D850 δεν νομίζω ότι θα είχα πρόβλημα.\nΦως πρωί απόγευμα\nAugust 4, 2018 Μια Φωτογραφίαφως στην ανατολή, Φως στην δύσηdimitrios\nΑπογευματινό και πρωινό φως\nΑυτό το φως λίγο αφού έχει βγει ο ήλιος και λίγο πριν το ηλιοβασίλεμα είναι ιδανικό για να φωτογραφίσει κανείς σιλουέτες. Αν όμως έχει και ημιδιάφανα στοιχεία ανάμεσα μπορεί να συμπληρώσει τις σιλουέτες με σκιές και παρασκιές, όπως σε αυτό το συγκεκριμένο παράδειγμα λίγο πριν την δύση του ήλιου σε πλοίο που ταξιδεύει στο Αιγαίο.\nΓκέρντα Τάρο – Gerda Taro\nAugust 1, 2018 Ιστορία της ΦωτογραφίαςΓκέρντα Τάρο, Γκέρντα Τάρο - Gerda Tarodimitrios\nΓκέρντα Τάρο, μια σπουδαία προσωπικότητα της Φωτογραφίας\nΣήμερα 1 Αυγούστου 2018 το doodle της google είναι αφιερωμένο σε μια σπουδαία φωτογράφο και προσωπικότητα του 20ου αιώνα, την Γκέρντα Τάρο, (Gerda Taro 1910-1937). Επειδή στα διάφορα αφιερώματα διάβασα πολλές ανακρίβειες αποφάσισα να κάνω την σημερινή ανάρτηση για να αποκαταστήσω κάπως τα πράγματα παρόλο που θα ήθελα να της κάνω ένα μεγαλύτερο αφιέρωμα, έτσι σίγουρα κάποια στιγμή θα επανέρθω.\nΗ Τάρο και ο Κάπα στο Παρίσι\nΗ Τάρο που το κανονικό της όνομα ήταν Gerta Pohorylle ήταν εβραικής καταγωγής και γεννήθηκε στην Γερμανία. Από νωρίς συμμετείχε σε αριστερές ομάδες που διακινούσαν αντιναζιστικό υλικό πράγμα που με την άνοδο του ναζιστικού κόμματος στην εξουσία της κόστισε τον στιγματισμό της συλλήψεις και φυλακίσεις. Αυτό το κυνηγητό την έκανε να διαφύγει στην Γαλλία το 1934. Εκεί γνώρισε τον φωτογράφο Endre Friedmann που και αυτός ήταν μετανάστης εβραίος από την Ουγγαρία. ‘Έγινε βοηθός του στην αρχή και αργότερα σύντροφος του.\nH Τάρο με μια επίσης σπουδαία προσωπικότητα της φωτογραφίας, την μούσα του Man Ray και αργότερα πολεμική φωτορεπόρτερ Lee Miller.\nΆρχισαν να φωτογραφίζουν και οι δύο διάφορα γεγονότα της επικαιρότητας, ενώ υιοθέτησαν για τον Friedmann το ψευδώνυμο Robert Capa που θύμιζε αμερικάνικο όνομα, ενώ για τον εαυτό της υιοθέτησε το ψευδώνυμο Gerda Taro από το όνομα ενός αγαπημένου Ιάπωνα καλλιτέχνη και την διάσημη ηθοποιό της εποχής Greta Garbo. Στην αρχή ασχολήθηκαν να προωθούν τις φωτογραφίες τους κάτω από το κοινό ψευδώνυμο Robert Capa, ενώ η Τάρο εργάστηκε ως επιμελήτρια στο πρακτορείο Alliance Photo για να ενισχύσει τα οικονομικά του ζευγαριού.\nΗ Τάρο σε ώρα δουλειάς\nΤο 1936 αποφάσισαν να καλύψουν φωτογραφικά τον ισπανικό εμφύλιο πόλεμο μαζί με τον πολωνό φίλο τους φωτογράφο David “Chim” Seymour. Παρόλο που πουλούσαν τις φωτογραφίες τους με το κοινό όνομα του Robert Capa, κάποια στιγμή το ζευγάρι ψυχράθηκε. Η κύρια αιτία ήταν μια πρόταση γάμου του Capa που δεν την δέχτηκε η Τάρο αλλά και η μεγαλύτερη πολιτική εμπλοκή της Τάρο στα τεκταινόμενα καθώς και η δημόσια σύνδεση της με ένα κύκλο από αντιφασίστες διανοούμενους όπως ο Ernest Hemingway και ο George Orwell.\nΣτην πρώτη γραμμή του μετώπου\nΈτσι παρόλο που και το 1937 δημιούργησαν πολλά κινηματογραφικά ταινιάκια με την φίρμα Capa & Taro, η Τάρο συνέχισε να πουλάει τις φωτογραφίες της με την φίρμα Photo Taro. Αλλά για ένα μικρό χρονικό διάστημα καθώς τραυματίστηκε και στις 26 Ιουλίου του 1937 πέθανε. Αυτή η σπουδαία αντιφασιστική προσωπικότητα, η πρώτη γυναίκα πολεμική φωτορεπόρτερ έσβησε στην Ισπανία σε ηλικία μόλις 26 χρόνων. Το κομμουνιστικό κόμμα της Γαλλίας της διοργάνωσε μια μεγαλειώδη κηδεία την μέρα των γενεθλίων της την 1η Αυγούστου.\nΟ ούγγρος εθελοντής γιατρός στον ισπανικό εμφύλιο Janos Kiszely περιποιείται τα τραύματα της Τάρο\nΤης Τάρο της χρωστάμε πολλά κυρίως την συνεπή αντιφασιστική της στάση και τον αγώνα της υπέρ μιας δημοκρατικής Ισπανίας ενάντια στους φασίστες και τους ναζί συμμάχους τους που ενέπνευσε χιλιάδες ανθρώπους να σταθούν στο πλευρό των ισπανών δημοκρατών. Της χρωστάμε την εφεύρεση της περσόνας που έκανε τον Robert Capa αυτό ξέρουμε σήμερα και δεν ξέρουμε πόσα ακόμη θα πρόσφερε αν αυτός ο υπέροχος άνθρωπος δεν πέθαινε σε τόσο μικρή ηλικία. Τα τελευταία χρόνια ξαναβρήκαμε τα αρνητικά της από τον ισπανικό εμφύλιο στην περίφημη μεξικάνικη βαλίτσα και βρέθηκε και μια φωτογραφία της λίγο πριν πεθάνει στο κρεβάτι του νοσοκομείου που την περιποιείται ένας γιατρός. Αιωνία της η μνήμη!\nΟ τάφος της Τάρο στο κοιμητήριο Père-Lachaise στο Παρίσι


Blog: Σκόρπιες σκέψεις με αφορμή την προκήρυξη εκογών\nΣκόρπιες σκέψεις με αφορμή την προκήρυξη εκογών\nΤο αναμενόμενο (και ζητούμενο από πολλούς) έγινε.\nΟ Καραμανλής πριν λίγη ώρα ανακοίνωσε πως πάμε για εκλογές.\nΔικαιολογήθηκε λέγοντας πως με αφορμή την εκλογή προέδρου Δημοκρατίας τον Μάρτη θα πηγαίναμε ούτως ή άλλως για εκλογές μιας και ο Παπανδρέου έχει ανακοινώσει ότι δεν θα στηρίξει τον Παπούλια.\nΑυτό για το οποίο είμαστε σχεδόν όλοι σίγουροι (και περισσότερο οι βουλευτές της ΝΔ που δεν ήθελαν εκλογές για να μην χάσουν την καρεκλιτσα τους) είναι πως θα αλλάξει η κυβέρνηση.\nΤώρα αν θα καταφέρει το ΠΑΣΟΚ να έχει αυτοδυναμία ή αν θα έχουμε κάποια συγκυβέρνηση αυτό παραμένει μυστήριο.\nΤο θέμα είναι, αν τα πράσινα λαμόγια που έκαναν αίσχη όταν ήταν στην κυβέρνηση μπορούν να κάνουν ένα pause στην μάσα και να μην σκίσουν τον κοσμάκη στους φόρους όπως κάνουν τα τωρινά γαλάζια λαμόγια.\nΜπρος γκρεμός και πίσω ρέμα. Μαγκιά του Καραμανλή που δεν άκουσε τους αχόρταγους βουλευτές του και προκήρυξε εκλογές. Μία μαγκιά που δυστυχώς δεν την είχε δείξει όταν έβγαιναν τα "όργια" Βουλγαράκη, Ρουσόπουλου και λοιπών "Στρουμφακίων".\nΑν τότε τους έδιωχνε με τις κλωτσιές και έπεφτε η κυβέρνηση θα κέρδιζε στο καπάκι τις εκλογές γιατί ο κόσμος θα του αναγνώριζε αγνές και σοβαρές προθέσεις. Τώρα μάλλον είναι αργά.\nΚατά πάσα πιθανότητα θα περιοριστεί στο ρόλο της αξιωματικής αντιπολίτευσης\nΑλλά να πούμε κι ένα άσο που κρατά και ξέχασαν να τον πουν τα τζιμάνια της πολιτικής ανάλυσης.\nΚαι κυβέρνηση να αλλάξει, τον Μάρτη πάλι θα έχουμε εκλογή Προέδρου Δημοκρατίας. Και ποιός μας λέει ότι τότε ο Καραμανλής δεν θα κάνει ότι απειλεί τόσο καιρό ότι θα κάνει ο Παπανδρέου; Άλλωστε το πιο πιθανό είναι να μην έχει το ΠΑΣΟΚ τέτοια αυτοδυναμία (και συμμαχίες) ώστε να εκλέξει όποιον επιθυμεί.\nΚι αν συνυπολογίσουμε ότι είναι ένα καλό διάστημα για να ξεμπροστιαστεί και το ΠΑΣΟΚ τότε μπορεί να έχουμε γερό comeback.\nΤώρα θα πείτε γιατί να ξεμπροστιαστεί το ΠΑΣΟΚ. Είναι πολύ απλό. Το χρέος είναι χρέος και τα λεφτά μπορούν να τα μαζέψουν μόνο από τον απλό πολίτη με νέους φόρους. Τι; Περιμένετε να κάνουν τίποτα με όλους αυτούς που φοροδιαφεύγουν νόμιμα χάρη στις offsore;\nΠεριμένετε του μεγαλοεπιχειρηματίες και τις τράπεζες να βάλουν το χέρι στην τσέπη γιατί έτσι θα πει ο Γιωργάκης; Δουλευόμαστε ομαδικώς;\nΈνα πράγμα θέλουμε να δούμε: την στιγμή που τα ταμεία φλερτάρουν με την διάλυση, τ τα νοσοκομεία δεν έχουν ιώδιο και γάζες και η ανεργία καλπάζει, πόσα εκατομμύρια θα πάρει το κάθε κόμμα για τον προεκλογικό του αγώνα.\nστις 9/02/2009 08:21:00 μ.μ.


Λασκαράκη: «Διανύουμε δύσκολες, πολύ άγριες εποχές και τα συναισθήματα που βγαίνουν είναι ανάλογα» - Tvnea.com ©\nHome / Διάφορα / Λασκαράκη: «Διανύουμε δύσκολες, πολύ άγριες εποχές και τα συναισθήματα που βγαίνουν είναι ανάλογα»\nΛασκαράκη: «Διανύουμε δύσκολες, πολύ άγριες εποχές και τα συναισθήματα που βγαίνουν είναι ανάλογα»\nΆρης Κατσιφής 2/03/2022 09:40:00 π.μ. Διάφορα\nΗ Βάσω Λασκαράκη μιλά σπάνια και προσέχει πάντα το δημόσιο λόγο της.\nΗ ηθοποιός έχει έναν από τους πιο ισχυρούς λογαριασμούς στο Instagram και σε πρόσφατη συνέντευξή της ανέφερε αν την προβληματίζει η επαφή με τον κόσμο καθώς εμφανίζονται haters παντού.\nΔιανύουμε πολύ άγριες εποχές, και τα και τα συναισθήματα που βγαίνουν είναι ανάλογα. Με την ίδια ταχύτητα που εξελίσσεται η ζωή μας αυτή την περίοδο βγαίνουν προς τα έξω και τα συναισθήματα, πολύ άγρια, πολύ βίαια και πολύ γρήγορα εναλλασσόμενα. Πολύ γρήγορα δηλαδή περνάμε από την αποθέωση στην καταβαράθρωση ενός ανθρώπου. Ο κόσμος είναι πολύ αυστηρός στα λάθη, δεν συγχωρεί συμπεριφορές - και δεν είναι υποχρεωμένος να το κάνει. Εμένα αυτό που με τρομάζει είναι πόσο αδηφάγοι έχουμε γίνει και περιμένουμε ο ένας τον άλλο στη γωνία. Αυτό συμβαίνει επειδή τα γεγονότα μας έχουν κάνει να μην έχουμε εμπιστοσύνη πουθενά και σε τίποτα.\nΕσύ, όταν πρόκειται να σχολιάσεις κάτι, το κάνεις με ευκολία;\nΕξαρτάται από το σχολιασμό. Αν πρόκειται να σχολιάσω κάποιο φίλο μου, θα το κάνω κατ' ιδίαν και όχι δημόσια, στα social media. Αν μου αρέσει μια φωτογραφία που έχει ανεβάσει μια συνάδελφος, θα κάνω like, καρδούλες, ή θα της γράψω κάτι όμορφο. Αν θέλω όμως να της πω ότι κάτι με προβλημάτισε, θα την πάρω ένα τηλέφωνο. Δεν θα κάνω δημόσια κριτική. Ανθρώπους που δεν γνωρίζω δεν τους κρίνω με ευκολία. Όλοι έχουμε τις δύσκολες και τις εύκολες πλευρές μας, τα προβλήματα μας, τις ωραίες μας στιγμές. Είναι λάθος να σχηματίζουμε άποψη αποκλειστικά από τα social media. Κανείς δεν γνωρίζει τι περνά ο κάθε άνθρωπος στο σπίτι του.\nΠρόσφατα προέκυψε ένα μπέρδεμα με μια πολύ ωραία φωτογραφία που ανέβασες, η οποία σχολιάστηκε και έγινε viral, αλλά εσύ προσπάθησες να κρατήσεις τις ισορροπίες.\nΠάντα κρατώ τις ισορροπίες. Δεν έχω κάτι να σχολιάσω δημόσια. Δεν μου αρέσουν τα λαϊκά δικαστήρια και δεν θέλω να δώσω συνέχεια, δεν θέλω να ασχοληθώ, γιατί δεν έχει κανένα νόημα. Πρόσφατα κάναμε αυτήν τη συζήτηση με τον Γιώργο Λιάγκα, όταν είχα πάει στο «Πρωινό». Του είπα ότι δεν μπορούν να λέγονται όλα δημόσια. Κάποια πράγματα πρέπει να λέγονται, άλλα όχι και ορισμένα δεν αφορούν και κανέναν. Ας μη γινόμαστε όλοι δημόσιοι κατήγοροι.\nΛασκαράκη: «Διανύουμε δύσκολες, πολύ άγριες εποχές και τα συναισθήματα που βγαίνουν είναι ανάλογα» Reviewed by Άρης Κατσιφής on 2/03/2022 09:40:00 π.μ. Rating: 5


Με χιλιάδες δρομείς ο 13ος Γύρος Λίμνης Ιωαννίνων – Ολοκληρώθηκε ο δρόμος των 5 Km | Epirus News\nΣήμερα Σάββατο πραγματοποιήθηκε ο αγώνας δρόμου των 5 Km και αύριο Κυριακή πρωί ο «μεγάλος» αγώνας του Γύρου της Λίμνης Παμβώτιδας των 30 Km.\nΟ αγώνας ξεκίνησε στις 18:30 με πολύ μεγάλη συμμετοχή και καλές καιρικές συνθήκες. Στον αγώνα των 5 Km tερμάτισαν 852 δρομείς, σύμφωνα με τα επίσημα αποτελέσματα που ανακοίνωσαν οι διοργανωτές. Πρώτος «έκοψε» το νήμα ο Νέστορας Κολιός του ΑΓΣΙ, με χρόνο 16 λεπτά και 11 δευτερόλεπτα.\nΜετά το πέρας του αγώνα ακολούθησε Pasta Partry στο χώρο της «Όασης» στην πλατεία των Ιωαννίνων.\nΤο ενδιαφέρον κορυφώνεται αύριο Κυριακή, με τη διεξαγωγή των αγώνων 10 και 30 χλμ.:\nLake Run, γύρος λίμνης, γύρος λίμνης Ιωαννίνων\n← Φιλιάτες: Πεταμένα σε χωματερή εκατοντάδες λογοτεχνικά βιβλία\nΣτο Δήμαρχο οι Ξενοδόχοι των Ιωαννίνων – Πραγματοποιήθηκε συνάντηση γνωριμίας →


"Τι gadget να αγοράσω σήμερα;" "Τι λες για μία γλάστρα;"\nby Elpiniki Lyberis 8 Oct 2011\nΗ ιδέα ενός κήπου ή μίας σειράς από γλάστρες στο μπαλκόνι μας, είναι ιδιαίτερα ελκυστική αλλά λίγοι από εμάς αναλαμβάνουν την ευθύνη της φροντίδας των φυτών και ότι συνεπάγεται αυτό: Χώμα, σκάψιμο, λίπασμα, συχνό πότισμα και άλλα. Στην εποχή της τεχνολογίας, η παρακάτω εφεύρεση υπόσχεται να δώσει ζωή και χρώμα στο μπαλκόνι μας χωρίς να λερώσουμε τα χέρια μας.\nΤο Click&Grow, είναι ένα σύστημα κηπουρικής που ενσωματώνει υδροπονική μαζί με πληροφορική στην μορφή μίας... γλάστρας. Ο σχεδιαστής του Mattias Lepp, δημιούργησε ένα σύστημα κηπουρικής με αισθητήρες, και απαραίτητο software, που δεν χρειάζεται ούτε χώμα, ούτε ιδιαίτερο ταλέντο για να καλλιεργήσει κανείς τα φυτά του.\nΟ "πελάτης" που αγοράζει ένα Click&Grow, το μόνο που χρειάζεται να κάνει είναι να βάλει 4ΑΑ μπαταρίες, να γεμίσει ένα μικρό ντεπόζιτο με εμφιαλωμένο νερό και να τοποθετήσει την ηλεκτρονική του γλάστρα σε μέρος που βλέπει ο ήλιος. Σε δύο εβδομάδες θα είναι ο περήφανος ιδιοκτήτης ενός φυτού που θα το παρακολουθεί να μεγαλώνει.\nΗ μόνη υποχρέωση που έχει ο κηπουρός, είναι να γεμίζει το ντεπόζιτο του νερού μία φορά τον μήνα περίπου, ανάλογα με το κλίμα της χώρας του. Σε περίπτωση που βαρέθηκε τα ντοματάκια της φωτογραφίας, το μόνο που έχει να κάνει είναι να αγοράσει ένα cardridge, (περίπου όμοιο σε σχήμα με αυτό των μελανιών που χρησιμοποιούμε στους lazer εκτυπωτές) το οποίο θα έχει μέσα άλλο φυτό: βασιλικό, τσίλι ή Busy Lizzy, ένα πανέμορφο φυτό που παράγει λουλούδια σε όλες τις αποχρώσεις μεταξύ λευκού και μωβ.\nΤο αρχικό μοντέλο Click&Grow έχει τυποποιημένο software και λειτουργεί ανεξάρτητα, χωρίς καλώδια που θα του δίνουν την δυνατότητα να συνδεθεί με υπολογιστή. Στο μέλλον, ο κατασκευαστής υπόσχεται να κυκλοφορήσουν μοντέλα που θα συνδέονται με υπολογιστή, ώστε ο χρήστης να "κατεβάζει" το software που θα ανταποκρίνεται σε μεγαλύτερη ποικιλία φυτών. Προς το παρόν η τιμή του είναι στα 59 ευρώ και κάθε cartridge με σπόρους κοστίζει 8 ευρώ.\nΤι λέτε, το επόμενο gadget που θα αγοράσετε στον geek φίλο σας, να είναι μία hi-tech γλάστρα;


Στα γραφεία του ΚΙΝΑΛ σπεύδουν στελέχη του κόμματος, σοκαρισμένα από την απώλεια της Φώφης Γεννηματά.\nΜεσίστια στέκει η ελληνική σημαία στα γραφεία από τις 12.04 το μεσημέρι και μετά που έφυγε από τη ζωή η πρόεδρος του κινήματος.\nΤο πένθος είναι βαρύ για τα στελέχη του κόμματος που σπεύδουν στα γραφεία, δακρυσμένα ή με λουλούδια στα χέρια.\nΕκεί βρέθηκε γύρω στις μία το μεσημέρι, εμφανώς συγκλονισμένος, ο ευρωβουλευτής και διεκδικητής της ηγεσίας του ΚΙΝΑΛ, Νίκος Ανδρουλάκης\nΛίγα λουλούδια και η φωτογραφία της Φώφης Γεννηματά στην είσοδο του ΚΙΝΑΛ. Χαρακτηριστικό το βλέμμα της Τόνιας Αντωνίου που μόλις έχει προσέλθει / AΠΕ Γιάννης Κολεσίδης.


Σαν σήμερα - 4 Φεβρουαρίου - Χανιώτικα Νέα\n1867… Καταστροφικός σεισμός, μεγέθους 7,2 βαθμών της κλίμακας Ρίχτερ, πλήττει την Κεφαλονιά (23 Ιανουαρίου με το παλαιό ημερολόγιο), με εκατοντάδες νεκρούς και μεγάλες καταστροφές. Σκοτώνονται 224 άνθρωποι και καταρρέουν 2.612 σπίτια.\n1900… Διαπιστώνεται ότι το νερό που πίνουν οι Αθηναίοι από το Αδριάνειο υδραγωγείο είναι μολυσμένο. Το πρόβλημα προκαλεί τεράστιος βόθρος που βρίσκεται δίπλα στο υδραγωγείο.\n2006… Οι Αρχές της Ημαθίας βρίσκονται ενώπιον μιας πρωτοφανούς τραγωδίας, καθώς ο 11χρονος Άλεξ Μεσχισβίλι, ο οποίος εξαφανίστηκε στις 3 Φεβρουαρίου φέρεται να δολοφονήθηκε από συνομηλίκους του. Άκαρπες οι έρευνες για τη σορό του άτυχου παιδιού.\n4 Φεβρουαρίου 2020 10:46 πμ


Ο πρόεδρος της ΕΟΔ Σάμου Δημήτρης Καλατζής για το σεμινάριο καρδιοπνευμονικής αναζωογόνησης - Samostoday\nΟ πρόεδρος της ΕΟΔ Σάμου Δημήτρης Καλατζής για το σεμινάριο καρδιοπνευμονικής αναζωογόνησης\nΣτην πρωινή εκπομπή του Radio Café 102.4 «Ραδιοφωνικές Αναζητήσεις με τη Βιολέτα Τριπόδη», φιλοξενήθηκε τηλεφωνικά ο πρόεδρος της Ελληνικής Ομάδας Διάσωσης (Παράρτημα Σάμου) κ. Δημήτριος Καλατζής.\nΗ ΕΟΔ Σάμου θα πραγματοποιήσει το πολύ σημαντικό σεμινάριο καρδιοπνευμονικής αναζωογόνησης που μπορεί να σώσει ζωές. Για πρώτη φορά διοργανώνεται το συγκεκριμένο θέμα με τον ERC–European Resuscitation Council, ο οποίος είναι ο μοναδικός φορέας που τροποποιεί και φτιάχνει τις φόρμες για τις οδηγίες που αφορούν την ΚΑΡΠΑ.\nΌσοι πάρουν μέρος στο σεμινάριο θα πάρουν διεθνή πιστοποίηση (3ετή) και αυτομάτως γίνονται μέλη του παγκόσμιου οργανισμού.\nΑπό πλευράς συμμετοχών υπάρχει μεγάλο ενδιαφέρον για το συγκεκριμένο σεμινάριο, όπως είπε ο κ. Καλατζής.\n«Υπάρχει πολύ σοβαρό πρόβλημα μη εκπαίδευσης του πληθυσμού, πάνω στο πολύ βασικό θέμα στο οποίο λέγεται ΚΑΡΠΑ. Η καρδιοπνευμονική αναζωογόνηση, δηλαδή το να μπορέσεις να επαναφέρεις έναν άνθρωπο μετά από μία διακοπή της καρδιάς του για τον οποιοδήποτε λόγο, από τις πρώτες αιτίες θανάτου που καταγράφονται ετήσια. Τα σεμινάρια αυτά στην Ευρώπη γίνονται σε επίπεδο σχολείων από το δημοτικό και συνεχίζονται στο γυμνάσιο».\nΤο σεμινάριο είναι διήμερο 17 & 18 Νοεμβρίου στο παλαιό Γυμνάσιο Καρλοβάσου, ενώ αναμένεται να πραγματοποιηθεί και στην Ανατολική Σάμο με τη νέα χρονιά. Υπάρχει συγκεκριμένος αριθμός θέσεων για όσους επιθυμούν να παρακολουθήσουν το σεμινάριο, καθώς ο κάθε εκπαιδευτής μπορεί να έχει 6-8 εκπαιδευόμενους ώστε να γίνεται σωστή δουλειά.\nΗ ΕΟΔ (παράρτημα Σάμου) δραστηριοποιείται από το 1997, φέτος τρέχει ήδη το σχολείο των βασικών γνώσεων των νέων μελών (16 άτομα), ενώ τα μέλη της ομάδας φτάνουν στα 32 άτομα. Το τμήμα της Σάμου εκπροσώπησε την ΕΟΔ πανελλήνια, στο Παγκόσμιο Συνέδριο του Διεθνούς Οργανισμού Θαλάσσιας Διάσωσης στη Νορβηγία, όπου εκεί τα μέλη εκπαιδεύτηκαν και πιστοποιήθηκαν από τον IMRF.\nΓια να γίνει κάποιος μέλος της ΕΟΔ δεν χρειάζεται ιδιαίτερα μεγάλη μυϊκή δύναμη, αλλά καθαρό μυαλό και θέληση καθώς υπάρχει εξοπλισμός και τεχνικές οι οποίες διευκολύνουν σε μια διάσωση. Στην ομάδα υπάρχει μεγάλος αριθμός γυναικών οι οποίες καλύπτουν στο σημαντικό πόστο των Ά βοηθειών, πράγμα πολύ σημαντικό.\nΌσοι επιθυμούν να δηλώσουν συμμετοχή μπορούν να το κάνουν στο τηλέφωνο 6948603131 ή με email στο eodsamou@yahoo.gr\nPrevPrevious«ΦιλόΔημος II»: Εντάξεις Πράξεων ύψους 27 εκατ. Ευρώ. Χρηματοδοτήσεις σε Δήμους Ικαρίας και Σάμου\nNextΜάνος Λογοθέτης: Ατυχής η δήλωση του Δ. Βίτσα ότι οι Τούρκοι διακινητές, έχουν «στοχοποιήσει» τη Σάμο. Πράξεις για την αποσυμφόρηση του νησιού χρειαζόμαστεNext


Ας πούμε λοιπόν την αλήθεια – Skai Patras\nΑς πούμε λοιπόν την αλήθεια\nTOPICS:της Ανυπότακτης Πολιτείας\nAuthor 21:25 7 Μαρτίου, 2019\nΣύνολο 230+120=350 Ευρώ Δηλαδή 52% μεγαλύτερο! Ή απλά 52% αύξηση των Δημοτικών Τελών! Αλήθεια πολύ απλή, όσο απλή η πράξη της πρόσθεσης!\nΓιατί όλα αυτά; Μα γιατί ο συγκεκριμένος μαζί με άλλους πολλούς, αντιπάλους ή φίλους του, υποστήριζαν στην διαπασών την πριμοδότηση του κατασκευαστή με 12 εκατομμύρια το χρόνο. Με ανταλλάγματα; Χωρίς; Δεν θα το μάθουμε ποτέ!